GHIDUL SOLICITANTULUI

MĂSURA M3/6A

,,STIMULAREA MEDIULUI DE AFACERI DIN SPAȚIUL RURAL PRIN ACTIVITĂȚI NON-AGRICOLE”

Sesiunea I din 2023

Ghidul Solicitantului este un material de informare tehnică a potențialilor beneficiari ai Fondului European Agricol pentru Dezvoltare Rurală (FEADR) și constituie un suport complex pentru întocmirea proiectului conform cerințelor specific Strategiei de Dezvoltare Locală a GAL Prietenia Mureș-Harghita implementată prin Sub-Măsura 19.2 din PNDR 2014-2020. Acest document nu este opozabil actelor normative naționale și europene.

Prevederile aferente Ghidului Solicitantului se aplică în mod corespunzător.în Ghid sunt prezentate regulile pentru pregătirea, întocmirea și depunerea unui proiect la GAL Prietenia Mureș-Harghita, precum și modalitatea de selecție, aprobare și derulare a proiectului dumneavoastră. De asemenea, conține lista indicativă a tipurilor de investiții pentru care se acordă fonduri nerambursabile, documentele, avizele și acordurile care trebuie prezentate (la depunerea proiectului sau în vederea contractării), modelul Cererii de Finanțare, al Studiului de Fezabilitate, al Planului de Afaceri, al Contractului de Finanțare, precum și alte informații utile întocmirii proiectului și completării corecte a documentelor.

Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest document, precum și toate prevederile din Ghidul Solicitantului și să vă asigurați că ați înțeles toate aspectele legate de specificul investițiilor finanțate prin Strategia de Dezvoltare Locală a GAL Prietenia Mureș-Harghita, respectiv prin PNDR 2014-2020.

Ghidul Solicitantului, precum și documentele anexate pot suferi rectificări din cauza modificărilor legislative naționale și europene sau procedurale. De aceea, vă recomandăm ca până la data limită de depunere a Cererilor de Finanțare în cadrul prezentului apel de selecție a proiectelor, să consultați periodic pagina de internet [www.galprietenia.ro](http://www.tarnava-mare.ro), pentru a urmări eventualele modificări.

De asemenea, solicitanții pot obține informații/clarificări în mod gratuit, legate de completarea și pregătirea Cererii de Finanțare direct la punctul de lucru din localitatea Gurghiu, str. Tudor Vladimirescu nr. 5, județul Mureș, prin telefon : *0265.536 015,* prin e-mail la adresa: gal.mures.harghita@gmail.com, sau prin accesarea pagiinii noastre de internet : [*www.galprietenia.ro*](http://www.tarnava-mare.ro)

CUPRINS

[1. DEFINIŢII ŞI ABREVIERI 4](#_Toc496868636)

[2. PREVEDERI GENERALE 5](#_Toc496868637)

[3. DEPUNEREA PROIECTELOR 8](#_Toc496868638)

[4. CATEGORIILE DE BENEFICIARI ELIGIBILI 9](#_Toc496868639)

[5. CONDIȚII MINIME OBLIGATORII PENTRU ACORDAREA SPRIJINULUI 13](#_Toc496868640)

[6. ACȚIUNI ȘI CHELTUIELI ELIGIBILE și NEELIGIBILE 14](#_Toc496868641)

[7. SELECȚIA PROIECTELOR 17](#_Toc496868642)

[8. VALOAREA SPRIJINULUI NERAMBURSABIL 19](#_Toc496868643)

[9. COMPLETAREA, DEPUNEREA ȘI VERIFICAREA DOSARULUI CERERII DE FINANȚARE 20](#_Toc496868644)

[10. VERIFICAREA PROIECTELOR LA AFIR 26](#_Toc496868645)

[11. AVANSUL 32](#_Toc496868646)

[12. ACHIZIȚIILE 33](#_Toc496868647)

[13. PLATA 33](#_Toc496868648)

[14. DOCUMENTE NECESARE PENTRU ACCESAREA FONDURILOR NERAMBURSABILE 34](#_Toc496868649)

[15. INFORMAȚII UTILE 42](#_Toc496868650)

[16. DICȚIONAR DE TERMENI 44](#_Toc496868651)

# **DEFINIŢII ŞI ABREVIERI**

**AFIR** – Agenţia pentru Finanțarea Investițiilor Rurale

**AM PNDR** – Autoritatea de Management pentru Programul Naţional de Dezvoltare Rurală

**AP** – Acord Parteneriat

**CDRJ** – Compartiment de Dezvoltare Rurală Județean

**CRFIR –** Centrul Regional pentru Finanțarea Investițiilor Rurale

**CS –** Comitet de selecție

**DGDR AM PNDR** – Direcţia Generală Dezvoltare Rurală - Autoritatea de Management pentru Programul Naţional de Dezvoltare Rurală

**DI** – Domeniu de intervenție

**DLINRNDR** – Direcţia LEADER, Investiții Neagricole și RNDR **FEADR** - Fondul European Agricol pentru Dezvoltare Rurală **GAL** - Grup de Acţiune Locală

**GAL PRIETENIA MUREȘ-HARGHITA**– Grupul de Acțiune Locală Prietenia Mureș-Harghita

**HCL –** Hotărâre a Consiliului Local

**IDUL** – Indicele Dezvoltării Umane Locale

**INS** – Institutul Național de Statistică

**ITI** – Investiții Teritoriale Integrate

**MADR** – Ministerul Agriculturii şi Dezvoltării Rurale

**MDRAP –** Ministerul Dezvoltării Regionale și Administrației Publice

**PNDR** - Programul Naţional de Dezvoltare Rurală 2014-2020

**OG –** Ordonanța Guvernului

**OJFIR** – Oficiul Județean pentru Finanțarea Investițiilor Rurale

**SIDD DD** – Strategia Integrată de Dezvoltare Durabilă a Deltei Dunării

**SLIN** – Serviciul LEADER şi Investiții Nonagricole

**SDL** - Strategie de Dezvoltare Locală **UAT** – Unitate Administrativ Teritorială

# **2. PREVEDERI GENERALE**

Sectorul non-agricol din teritoriul GAL PRIETENIA MUREȘ-HARGHITA este insuficient dezvoltat, existând necesitatea îmbunătățirii serviciilor pentru populație prestate de către operatori privați. Responsabilitatea socială a mediului de afaceri este redusă, existând un număr redus de firme în domeniul non-agricol în teritoriu, cu un număr mic de angajați. Astfel, activitățile economice au un aport financiar mic la bugetele locale, mult sub potențialul teritoriului. Lipsa serviciilor pentru populație reprezintă un inconvenient pentru locuitorii din teritoriul GAL PRIETENIA MUREȘ-HARGHITA, aceștia fiind nevoiți să parcurgă distanțe considerabile pentru a obține produsele sau serviciile care le sunt necesare, pe care le găsesc cel mai adesea doar în mediul urban.

Implementarea acestei măsuri este necesară pentru stimularea mediului de afaceri din spaţiul rural prin susţinerea financiară a întreprinzătorilor care realizează activităţi neagricole pentru prima dată (start-up), fie pentru cei care modernizează şi/sau dezvoltă întreprinderile existente.

Măsura contribuie la:

* Ocuparea unei părţi din excedentul de forţă de muncă existent;
* Diversificarea economiei rurale;
* Creşterea veniturilor populaţiei rurale şi a nivelului de trai;
* Scăderea sărăciei
* Combaterea excluziunii sociale

**Obiectivul de dezvoltare rurală** prevăzut la Art. 4 din Reg. (EU) nr. 1305/2013):

* Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea locurilor de muncă.

**Obiective specifice ale măsurii M3/6A:**

* Diversificarea economiei rurale, dezvoltarea economică a zonelor rurale şi eradicarea sărăciei;
* Dezvoltarea serviciilor pentru populaţie şi alte activităţi economice;
* Crearea de locuri de muncă.

**Măsura contribuie la prioritățile prevăzute la Art. 5 din Reg. (EU) nr. 1305/2013:**

* P6: Promovarea incluziunii sociale, a reducerii sărăciei și a dezvoltării economice în zonele rurale.

**Măsura corespunde obiectivelor art.19 din Reg. (EU) nr. 1305/2013 aliniat 1,pct b) ii**, sprijinul fiind acordat pentru dezvoltarea exploatatiilor si a intreprinderilor

**Măsura contribuie la domeniile de intervenție:**

* **6A ,,Facilitarea diversificării, a înființării și a dezvoltării de întreprinderi mici, precum și crearea de locuri de muncă”.** Scopul sprijinului acordat prin această măsură este de a stimula mediul de afaceri din domeniul non-agricol din teritoriul GAL PRIETENIA MUREȘ-HARGHITA contribuind astfel la creșterea numărului de activități non-agricole existente, care să conducă la crearea de locuri de muncă, creșterea veniturilor populației din GAL PRIETENIA MUREȘ-HARGHITA și reducerea diferențelor dintre mediul rural și cel urban.

**Obiective transversale ale măsurii**: Măsura contribuie la inovarea şi protecţia mediului. Proiectele selectate vor contribui la stimularea inovării în UAT prin activităţile economice nou înfiinţate, prin contribuţia adusă la dezvoltarea resurselor umane, prin crearea de locuri de muncă şi combaterea sărăciei. Toate investiţiile realizate în cadrul acestei măsuri vor fi din categoria celor “prietenoase cu mediul” fiind selectate cu prioritate proiectele care adoptă soluţii de obţinere a energiei din surse regenerabile.

Recomandăm solicitaților ca, în cadrul proiectelor pe care le depun la GAL, să descrie și felul în care obiectivele și/sau activitățile/serviciile/investițiile propuse prin proiect contribuie la îndeplinirea obiectivelor orizontale **:** inovarea şi protecţia mediului.

**IMPORTANT!!!**

Strategia de Dezvoltare Locală a GAL Prietenia Mureș-Harghita se implementează prin SubMăsura 19.2 – *Sprijin pentru implementarea acțiunilor în cadrul Strategiei de Dezvoltare Locală*, din PNDR 2014 -2020. Astfel, **proiectele depuse prin intermediul Strategiei de Dezvoltare Locală a GAL Prietenia Mureș-Harghita sunt aferente atât Măsurii din SDL M3/6A cât și Sub‐măsurii 19.2 din PNDR.**

**Măsura *M3/6A* – *Stimularea mediului de afaceri din spatiul rural prin activitati non-agricole*** **este o măsură de tip investitii,** conform fișei din SDL, ale cărei obiective corespund art. 19 din Reg. (UE) nr. 1305/2013. Cererea de finanțare utilizată[[1]](#footnote-2) pentru depunerea proiectului se stabilește de către GAL în funcție de obiectivele măsurii, de condițiile descrise în fișa Măsurii din SDL și prevederile aplicabile tipurilor de operațiuni descrise în Ghidul de implementare a SubMăsurii 19.2. Conform acestuia, proiectele cu obiective care se încadrează în art. 19 au corespondent în PNDR Sub-măsura 6.4 .

Solicitanții vor folosi formularul Cererii de finanțare și anexele aferente Apelului de selecție al Măsurii M3/6A în cadrul căruia se depun proiectele, disponibile pe site-ul [www.galprietenia.ro](http://www.tarnava-mare.ro).

**Valoarea adăugată a măsurii**

Măsura contribuie la:

* Stimularea activităţilor economice noi din sfera serviciilor pentru populaţie sau pentru alte activităţi economice non-agricole din teritoriul GAL;
* Dezvoltarea resurselor umane şi utilizarea de knowhow;
* Crearea de noi locuri de muncă.

**Contribuția publică totală a măsurii** este de **897.593,20 euro** .

**Tipul sprijinului**

* Rambursarea costurilor eligibile suportate şi plătite efectiv de solicitant pentru proiectele de modernizare/dezvoltare a întreprinderilor mici/micro-întreprinderilor existente;
* Plăţi în avans, cu condiţia constituirii unei garanţii echivalente corespunzătoare procentului de 100% din valoarea avansului, în conformitate cu art. 45 (4) şi art. 63 ale Reg (UE) nr. 1305/2013.

|  |
| --- |
| **Important!!!** Costurile prevăzute în proiect trebuie să fie rezonabile, justificate și să corespundă principiilor unei bune gestionări financiare, în special din punct de vedere al raportului preț – calitate și al rentabilității.  |

**Legislația** **națională și europeană aplicabilă măsurii :**

* Legislaţia naţională cu incidenţă în domeniile activităţilor neagricole prevăzute în Ghidul solivitantului pentru participarea la selecţia SDL;
* Fişa măsurii 6 din PNDR 2014-2020;
* Ghidurile solicitantului pentru măsura 6.4 din PNDR 2014-2020;
* Reg (UE) 1305/2013;
* Reg (UE) 1303/2013;
* Reg (UE) 1407/2014.

**Aria de aplicabilitate a măsurii**: teritoriul GAL Prietenia Mureș-Harghita

- județul Mureș, comunele : Gurghiu, Ibanesti, Hodac, Petelea, Beica de Jos, Solovastru, Chiheru de Jos;

- județul Harghita : comunele: Sarmaș, Galautaș,Subcetate.

# **3. DEPUNEREA PROIECTELOR**

Depunerea proiectelor se face la punctul de lucru Asociației Grupul de Acțiune Locală Prietenia Mureș-Harghita, punct de lucru din localitatea Ghrghiu, str.Tudor Vladimirescu, nr.5, Județul Mureș, de luni până vineri, în intervalul orar 10:00 – 14:00.

*Alocarea Masurii M3/6A pentru sesiunea I (2023) este de 66.746,60* ***euro.***

**Punctajul minim** pe care trebuie să-l obțină fiecare proiect pentru a putea fi finanțat este de **20 de puncte**.

În vederea deschiderii sesiunii de depunere de proiecte pe Măsura M3/6A – *Stimularea mediului de afaceri din spatiul rural prin activitati non-agricole,* GAL Prietenia Mureș-Harghita va lansa APEL DE SELECȚIE a proiectelor, cu minimum 30 de zile calendaristice înainte de data limită de depunere a proiectelor.

Prin excepție proiectele se vor putea depune cu minim 10 zile calendaristice înainte de data limită de depunere a proiectelor la GAL în situația în care acest apel va conține preverile și informațiile care a făcut obiectul ultimului apel de selecție pe măsura M3/6A, inclusiv punctajele pentru criteriile de selecție, cu excepția alocării financiare, fiind astfel respectat principiul transparenței.

Data lansării apelului de selecție este data deschiderii sesiunii de depunere a proiectelor la GAL. Apelurile de selecție pot fi prelungite cu aprobarea Consiliului Director al asociației GAL Prietenia Mureș-Harghita. Anunțul privind prelungirea se va face numai în timpul sesiunii în derulare, nu mai târziu de ultima zi a acestei sesiuni.

Apelurile de selecție (variantele detaliate) vor conține:

* Data lansării apelului de selecție
* Data limită de depunere a proiectelor
* Fondul disponibil alocat în sesiunea respectivă
* Documentele justificative pe care trebuie să le depună solicitantul odată cu depunerea proiectului
* Cerințele de conformitate și eligibilitate pe care trebuie să le îndeplinească solicitantul, inclusiv metodologia de verificare a acestora
* Procedura de selecție aplicată de Comitetul de Selecție al GAL Prietenia Mureș-Harghita
* Criteriile de selecție și punctajele aferente, punctajul minim pentru selectarea unui proiect și criteriile de departajare ale proiectelor cu același punctaj, inclusiv metodologia de verificare a acestora
* Data și modul de anunțare a rezultatelor procesului de selecție
* Datele de contact ale GAL unde solicitanții pot obține informații detaliate
* Alte informații relevante

Apelurile de selecție vor fi publicate/afișate:

* Pe site-ul GAL PRIETENIA MUREȘ-HARGHITA: [www.galprietenia.ro](http://www.tarnava-mare.ro)
* La punctul de lucru GAL PRIETENIA MUREȘ-HARGHITA(varianta detaliată, pe suport tipărit)
* La sediile primăriilor partenere GAL PRIETENIA MUREȘ-HARGHITA(varianta simplificată)
* În mass-media locală/publicații online din județele Mureș și Harghita (varianta simplificată)

|  |
| --- |
| **Urmăriți site-ul nostru** [**www.galprietenia.ro**](http://www.tarnava-mare.ro) **pentru a afla data lansării Apelurilor de selecție pentru Măsura M3/6A - Stimularea mediului de afaceri din spatiul rural prin activitati non-agricole !** |

# **4. CATEGORIILE DE BENEFICIARI ELIGIBILI**

**Beneficiarii direcți** ai acestei măsuri sunt:

* Fermieri sau membrii unei gospodării agricole, care, în cadrul întreprinderii deja existente, încadrabilă în categoria micro-intreprinderilor sau intreprinderilor mici, îşi diversifică activitatea de bază agricolă prin dezvoltarea unei activităţi non-agricole în spaţiul rural;
* Micro-intreprinderi şi întreprinderi mici existente din spaţiul rural, care desfăşoară activităţi non-agricole.
* Micro-intreprinderi şi întreprinderi mici noi, care își propun activități non-agricole, înfiinţate în anul depunerii aplicaţiei pentru finanţare sau cu o vechime de maxim 3 ani fiscali, care nu au desfăşurat activităţi până în momentul depunerii acesteia (start-up);
* Cooperative.

**Atenție! Persoanele fizice neautorizate nu sunt eligibile.**

**Atenție! Microîntreprinderile şi întreprinderile mici, atât cele existente cât şi cele nou înfiinţate (start-ups) trebuie să-şi desfăşoare activitatea propusă prin proiect în spaţiul rural, punctul/punctele de lucru pentru activitățile aferente investiției finanțate prin proiect, trebuie să fie amplasate în spatiul rural. În cazul in care activitatea propusă prin proiect se desfășoară la sediul social, acesta trebuie să fie în mediul rural.**

**Categoriile de solicitanţi eligibili** în cadrul Masurii M3/6A „ *Stimularea mediului de afaceri din spatiul rural prin activitati non-agricole”*, în funcție de forma de organizare sunt:

* **Persoana fizică autorizată** (*înfiinţată în baza* OUG nr. 44/ 16 aprilie 2008) cu modificările și completările ulterioare;
* **Intreprinderi individuale** (*înfiinţate în baza* OUG nr. 44/ 16 aprilie 2008) cu modificările și completările ulterioare;
* **Intreprinderi familiale** (*înfiinţate în baza* OUG nr. 44/ 16 aprilie 2008) cu modificările și completările ulterioare;
* **Societate în nume colectiv** – SNC (*înfiinţată în baza Legii nr.* 31/1990*, cu modificările și completările ulterioare*);
* **Societate în comandită simplă** – SCS (*înfiinţată în baza Legii nr.* 31/ 1990*, cu modificările şi completările ulterioare*);
* **Societate pe acţiuni** – SA (*înfiinţată în baza Legii nr.* 31/ 1990*, cu modificările şi completările ulterioare*);
* **Societate în comandită pe acţiuni** – SCA (*înfiinţată în baza Legii nr.* 31/ 1990*, cu modificările şi completările ulterioare*);
* **Societate cu răspundere limitată[[2]](#footnote-3)** – SRL (*înfiinţată în baza Legii nr.* 31/ 1990*, cu modificările şi completările ulterioare*);
* **Societate comercială cu capital privat** (*înfiinţată în baza Legii nr.* 15/ 1990*, cu modificarile şi completările ulterioare*);
* **Societate agricolă** (*înfiinţată în baza Legii nr.* 36/1991) cu modificările şi completările ulterioare;
* **Societate cooperativă agricolă** **de gradul 1 si societati cooperative meșteșugărești și de consum** de gradul 1 (*înfiinţate în baza Legii nr.* 1/ 2005), care au prevăzute în actul constitutiv ca obiectiv desfășurarea de activităţi neagricole;
* **Cooperativă agricolă** de grad 1 (*înfiinţată în baza Legii nr. 566/ 2004)* de exploatare şi gestionare a terenurilor agricole şi a efectivelor de animale.

**Atenție! În** **cadrul Masurii M3/6A, solicitantul trebuie să aibă capital 100% privat.**

**Solicitanţii eligibili trebuie să se încadreze în categoria:**

* **Micro-întreprindere** – maximum **9 salariaţi** şi realizează o cifră de afaceri anuală netă sau deţin active totale de până la 2 milioane euro, echivalent în lei.
* **Întreprindere mică** – **între 10 şi 49 de salariaţi** şi realizează o cifră de afaceri anuală netă sau deţin active totale de până la 10 milioane euro, echivalent în lei.

**IMPORTANT! Dovada încadrării în categoria de micro-întreprindere sau întreprindere mică** se face în baza ***Declarației privind încadrarea întreprinderii în categoria întreprinderilor mici și mijlocii*** și a ***Calculului pentru întreprinderile partenere sau legate***, completate în conformitate cu anexele la Legea nr. 346/2004 *privind stimularea înfiinţării şi dezvoltării întreprinderilor mici şi mijlocii,* cu modificările şi completările ulterioare. Daca exista neconcordante intre verificarile realizate prin intermediul ONRC, Declarația privind încadrarea întreprinderii în categoria întreprinderilor mici și mijlocii și calculul pentru întreprinderile partenere sau legate, se vor solicita informatii suplimentare pentru corectarea acestora.

În vederea identificării relației în care se află întreprinderea solicitantă cu alte întreprinderi, raportată la capitalul sau la drepturile de vot deţinute ori la dreptul de a exercita o influenţă dominantă, se vor respecta prevederile art.41 din Legea nr. 346/2004.

Intreprinderile autonome sunt definite la art. 42 din Legea nr. 346/2004, intreprinderile partenere la art. 43 iar intreprinderile legate la art. 44 din Legea nr. 346/2004 privind stimularea înfiinţării şi dezvoltării întreprinderilor mici şi mijlocii. O întreprindere nu poate fi considerată micro-întreprindere sau întreprindere mică dacă cel puţin 25% din capitalul social ori din drepturile de vot ale acesteia sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice conform art. 45 al Legii nr. 346/2004.

Datele utilizate pentru calculul numărului mediu de salariaţi, cifra de afaceri netă anuală şi activele totale sunt cele raportate în situaţiile financiare aferente exerciţiului financiar precedent, aprobate de adunarea generală a acţionarilor sau asociaţilor’’ conform art 6(1) al Legii nr. 346/2004.

Dacă la data întocmirii situaţiilor financiare anuale întreprinderea nu se mai încadrează în plafoanele stabilite la art. 3 şi 4, aceasta nu îşi va pierde calitatea de întreprindere mică, mijlocie sau micro-întreprindere decât dacă depăşirea acestor plafoane se produce în două exerciţii financiare consecutive.”, conform art. 6 (2) al Legii nr. 346/2004.

Pentru o întreprindere nou înființată, numărul de salariați este cel declarat în *Declarația privind încadrarea întreprinderii în categoria întreprinderilor mici și mijlocii* și poate fi diferit de numărul de salariați prevăzut în proiect.[[3]](#footnote-4)

 Se va verifica condiția de întreprinderi legate sau partenere sau autonoma pentru încadrarea în categoria de micro-întreprindere sau întreprindere mică.

Solicitantul trebuie să respecte următoarele:

* să fie persoană juridică română;
* să aibă capital 100% privat
* să acţioneze în nume propriu;
* să asigure surse financiare stabile și suficiente pe tot parcursul implementării proiectului.

**Beneficiati indirecți** :

* Persoanele din categoria populaţiei active aflate în căutarea unui loc de muncă.

|  |
| --- |
| **Important!!!!** În conformitate cu prevederile art. 60 din Regulamentul (UE) nr. 1306/2013, nu sunt eligibili beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014 – 2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți. |

În conformitate cu prevederile Ghidul de implementare a Sub-Măsurii 19.2 „*Pentru a evita crearea de condiții artificiale, un solicitant (inclusiv acționarii/asociații majoritari) poate depune mai multe proiecte de servicii simultan la două sau mai multe GAL-uri din același județ, județe diferite sau la același GAL, în cadrul unor apeluri de selecție diferite, respectând, pe lângă condițiile minime menționate mai sus, următoarele condiții:*

* *Acțiunile proiectului să nu vizeze aceiași participanți din cadrul GAL, care au mai beneficiat de acțiuni de formare și informare în cadrul altui proiect similar (cu aceeași tematică), inclusiv proiecte finanțate în perioada de programare 2007 – 2013*
* *Acțiunile propuse prin proiect să nu fie identice cu acțiunile unui proiect anterior depus de către același solicitant în cadrul aceluiași GAL și finanțat “*

|  |
| --- |
| **Atenție!****Dacă proiectul se află în sistem (solicitantul a mai depus același proiect și în cadrul altei măsuri din PNDR), acesta nu poate fi depus și la GAL.**De asemenea, dacă un solicitant are un proiect selectat pentru finanțare în aceeași sesiune anuală, dar nu a încheiat contractul cu AFIR, deoarece nu a prezentat în termen dovada cofinanțării și/sau proiectul tehnic, solicitate prin Notificarea privind semnarea contractului de finanțare, conform prevederilor HG nr. 226/2015, cu completările și modificările ulterioare, acesta poate depune doar în sesiunile lansate de GAL în anul următor. |

# **5. CONDIȚII MINIME OBLIGATORII PENTRU ACORDAREA SPRIJINULUI**

**Condiții de eligibilitate** conform Fișei Măsurii M3/6A din SDL a GAL Prietenia Mureș-Harghita:

* Solicitantul trebuie să se încadreze în categoria beneficiarilor eligibili;
* Obiectivul trebuie să se încadreze în cel puţin unul dintre tipurile de activităţi sprijinite;
* Sediul social/punctul de lucru trebuie să fie situate în teritoriul GAL, şi activitatea va fi desfăşurată în teritoriul GAL;
* Solicitantul trebuie să demonstreze capacitatea de a asigura cofinanţarea investiţiei;
* Viabilitatea economică a investiţiei trebuie să fie demonstrată pe baza prezentării unei documentaţii tehnico-economice;
* Întreprinderea nu trebuie să fie în dificultate în conformitate cu liniile directoare privind ajutorul de stat pentru salvarea şi restructurarea întreprinderilor în dificultate;
* Investiția va respecta legislaţia în vigoare din domeniul: sănătății publice, sanitar-veterinar și de siguranță alimentară;

# **6. ACȚIUNI ȘI CHELTUIELI ELIGIBILE și NEELIGIBILE**

Un proiect poate cuprinde atât cheltuieli eligibile, cât și cheltuieli neeligibile, acestea din urmă urmând a fi suportate de beneficiarul proiectului.

Pentru a fi eligibile cheltuielile, acțiunile pentru care se fac cheltuielile trebuie să aibă loc în teritoriul GAL Prietenia Mureș-Harghita.

Operaţiunile şi cheltuielile sunt eligibile, cu respectarea prevederilor Ordinului MADR nr. 1.731/2015, privind instituirea schemei de ajutor de minimis,,Sprijin acordat microîntreprinderilor și întreprinderilor mici din spațiul rural pentru înființarea și dezvoltarea activităților economice neagricole", cu modificările și completările ulterioare.

Tipurile de operaţiuni şi cheltuieli eligibile vor fi în conformitate cu Lista codurilor CAEN eligibile pentru finanţare în cadrul măsurii M3/6A, Anexa 6 la Ghidul solicitantului

Anexa 7 la ghidul solicitantului cuprinde lista codurilor CAEN aferente activităților pentru care sunt permise doar cheltuieli de dotare.

**Acțiuni eligibile:**

Pentru proiecte de investiţii productive/manufacturiere/mestesugaresti:

* Construcţia, extinderea şi/sau modernizarea , dotarea clădirilor;
* Achiziţionarea şi costurile de instalare, inclusiv leasing de utilaje, instalaţii şi echipamente noi;
* Achiziţionarea de software, brevete, licenţe, drepturi de autor, mărci;
* Înfiinţarea/modernizarea de activitati non–agricole;
* Înfiinţarea/modernizarea de activitati ale atelierelor/cooperativelor meşteşugăreşti;

 Pentru proiectele de investitii in servicii:

* Construcţia, extinderea şi/sau modernizarea, dotarea altor structuri de primire turistică (camping, sat de vacanţă, etc. );
* Modernizare si/sau dotare agropensiuni
* Înfiinţarea/modernizarea/dotarea de activităţi de agrement/recreative (trasee turistice, parcuri tematice, aventuri, amenajări areale de echitaţie, centre de închiriere echipamente sportive, biciclete, ATV-uri, undiţe, etc. )
* Infiintarea / modernizarea/dotarea cu diverse echipamente a activitatilor non-agricole pentru furnizarea de servicii inclusiv construcții, reconstrucții , modernizarea spațiilor și zonelor aferente desfășurării activităților și/sau dotări pentru functionarea activitatii (ex: medicale, sociale, sanitar‐veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, etc.);
* Fabricarea de peleți și brichete din biomasă în vederea comercializării

**CHELTUIELI ELIGIBILE**

Finanțarea va fi acordată doar pentru rambursarea cheltuielilor legate de actiunile eligibile descrise în fișa măsurii din SDL aprobată de către AM PNDR, cu respectarea următoarelor:

* Legislaţia naţională cu incidenţă în domeniile legislative activităţilor neagricole prevăzute în Ghidul solivitantului pentru participarea la selecţia SDL;
* Fişa măsurii 6 din PNDR 2014-2020;
* Ghidul solicitantului pentru măsura 6.4 din PNDR 2014-2020;
* Reg (UE) 1305/2013;
* Reg (UE) 1303/2013;
* Reg (UE) 1407/2014.

**Cheltuielile privind costurile generale ale proiectului** sunt eligibile dacă îndeplinesc cumulativ următoarele condiţii:

1. dacă respectă prevederile art. 45 din Regulamentul nr. 1305-/2013;
2. sunt prevăzute sau rezultă din aplicarea legislaţiei în vederea obţinerii de avize, acorduri şi autorizaţii necesare implementării activităţilor eligibile ale operaţiunii ori din cerinţele minime impuse de PNDR 2014-2020;
3. sunt aferente, după caz: unor studii şi/sau analize privind durabilitatea economică şi de mediu, studiu de fezabilitate, proiect tehnic, document de avizare a lucrărilor de intervenţie, întocmite în conformitate cu prevederile legislaţiei în vigoare;
4. sunt necesare în procesul de achiziţii publice pentru activităţile eligibile ale operaţiunii;
5. sunt aferente activităţilor de coordonare şi supervizare a execuţiei şi recepţiei lucrărilor de construcţii-montaj.

Cheltuielile de **consultanţă şi pentru managementul proiectului** sunt eligibile dacă respectă condiţiile a)-e) şi vor fi decontate proporţional cu valoarea fiecărei tranşe de plată aferente proiectului.

Prin excepţie, **cheltuielile de consultanţă pentru întocmirea dosarului** cererii de finanţare se pot deconta integral în cadrul primei tranşe de plată.

Costurile generale ale proiectului pentru care sunt puse condiţiile a)-e) trebuie să se încadreze în maximum **10% din totalul cheltuielilor eligibile pentru proiectele care prevăd construcţii-montaj** şi în limita a **5% pentru proiectele care prevăd investiţii în achiziţii**, **altele** decât cele referitoare la construcţii-montaj.

**Atenție!**

Costurile eligibile generale sunt prevăzute în capitolul 8.1 PNDR 2014

-2020

Cheltuielile necesare pentru implementarFea proiectului sunt eligibile dacă:

**a)** sunt realizate efectiv **după data semnării contractului de finanţare** şi sunt în legătură cu îndeplinirea obiectivelor investiţiei;

**b)** sunt efectuate **pentru realizarea investiţiei** cu respectarea rezonabilităţii costurilor (încadrarea în preţurile stabilite în *Baza de date Preţuri de referinţă a AFIR,* iar în cazul în care nu se identifică în această bază de date, prezentarea ofertelor corespunzătoare tipului de achiziţie realizată: o ofertă pentru preţuri sub 15.000 euro şi două oferte pentru preţuri peste 15.000 euro);

**c)** sunt efectuate cu **respectarea prevederilor contractului de finanţare** semnat cu AFIR;

**d)** sunt **înregistrate în evidenţele contabile ale beneficiarului**, **sunt identificabile, verificabile şi sunt susţinute de originalele documentelor justificative**, în condiţiile legii.

**ACTIUNI NEELIGIBILE:** achizitia de utilajele agricole şi echipamentele second-hand.

**CHELTUIELI NEELIGIBILE**

**Cheltuielile neeligibile** vor fi suportate integral de către beneficiarul finanțării.

În cadrul proiectului nu pot fi incluse cheltuieli neeligibile generale, așa cum sunt

acestea prevăzute în Cap. 8.1 al PNDR 2014 – 2020 si anume :

 • **cheltuielile cu achiziţionarea de bunuri și echipamente ”second hand**”;

 • **cheltuieli efectuate înainte de semnarea contractului de finanțare** a proiectului **cu**

 **excepţia**:

 -costurilor generale definite la art. 45, alin. (2) litera c) a Reg. (UE) nr. 1305/2013 care

 pot fi realizate înainte de depunerea cererii de finanțare; cheltuielilor necesare

 implementării proiectelor care presupun și înființare/reconversie plantații pomicole;

 -cheltuielilor pentru activități pregătitoare aferente măsurilor care ating obiectivele art.

 35 din Reg. (UE) nr. 1305/2013, care pot fi realizate după depunerea cererii de finanțare,

 conform art. 60(2) din Reg. (UE) nr. 1305/2013;

 • cheltuieli cu **achiziția mijloacelor de transport pentru uz personal** şi pentru **transport**

 **persoane**;

• cheltuieli cu **investițiile ce fac obiectul dublei finanțări** care vizează aceleași costuri

 eligibile;

• cheltuieli în conformitate cu **art. 69, alin. (3) din Reg. (UE) nr. 1303/2013** și anume:

 a). **dobânzi debitoare**, cu excepţia celor referitoare la granturi acordate sub forma unei

 subvenţii pentru dobândă sau a unei subvenţii pentru comisioanele de garantare;

 b). achiziţionarea de **terenuri construite și neconstruite**, cu excepția celor prevăzute la

 art. 19 din Reg. (UE) nr. 1305/2013;

 c). **taxa pe valoarea adăugată**, cu excepţia cazului în care aceasta nu se poate recupera

 în temeiul legislaţiei naţionale privind TVA-ul sau a prevederilor specifice pentru

 instrumente financiare;

 • în cazul contractelor de leasing, celelalte **costuri legate de contractele de leasing**, cum ar

 fi marja locatorului, costurile de refinanțare a dobânzilor, cheltuielile generale și

 cheltuielile de asigurare.

**Nota!!!Pentru proiectele depuse in cadrul acestei masuri termenul limita de finalizare a proiectelor este 31 decembrie 2025 iar ultima cerere de plata va fi depusa cel tarziu pana la data de 30 septembrie 2025, iar pentru proiectele care se supun ajutorului de minimis, termenul maxim de contractare  - 31.12.2023.**

# **7. SELECȚIA PROIECTELOR**

 Toate proiectele eligibile vor fi punctate în acord cu criteriile de selecție menționate mai jos.

|  |  |  |
| --- | --- | --- |
| **Nr. crt.** | **Criteriu de selecție** | **Punctaj GAL PRIETENIA MUREȘ-HARGHITA** |
| **1** | **Proiectele care includ actiuni de protectia mediului.**Vor fi punctate proiectele care propun cel puțin o acțiune ce vizează protecția mediului. (ex: panouri fotovoltaice, acțiuni de eficientizare energetică, acțiuni de reciclare, reutilizarea reziduurilor în alte activități de producție ale solicitantului etc.).Colectarea selectivă a deșeurilor nu va fi punctată la acest criteriu. | **15 puncte** |
| 2 | **Proiectele care includ acțiuni de digitalizare pentru eficientizarea activității**Vor fi punctate proiectele care propun în proiect mijloace de digitalizare de tip software sau hardware și programe, ce vor fi folosite pentru realizarea producției, prestarea serviciilor propuse spre finanțare și/sau comercializarea producției realizate | **15 puncte** |
| 3 | **Prioritizarea solicitanților care nu au beneficiat de finanțare în perioada de programare 2014 – 2020 prin PNDR (sM 6.2, 6.4 și măsura similară din 19.2)**Punctajul va fi acordat pentru solicitanții care nu au obținut finanțare (nu au avut un proiect selectat) prin intermediul sM 6.2, 6.4 sau prin măsurile similar finanțate prin sM 19.2. | 10 puncte   |
| 4 | **Proiecte care vor fi derulate de tineri cu varsta pana in 40 de ani la data depunerii proiectului** | **20 puncte** |
| 5 | **Prioritizarea activitatilor ( servicii, agroturism, productie , activitati recreationale)** , astfel:* servicii
* agroturism
* **producție**
* activitati recreaționale

Punctajul va fi acordat in functie de codul CAEN al activității propuse a fi desfășurate prin proiect.  | **Max.40 puncte**40 puncte35 puncte30 puncte20 puncte  |
| **TOTAL** | **100 puncte** |

Pentru această măsură **punctajul minim** este de **20 puncte** si reprezintă pragul sub care niciun proiect nu poate intra la finanţare.

Evaluarea criteriilor de selecţie se face numai în baza documentelor depuse odată cu Cererea de finanțare.

În situația în care punctajul este același pentru mai multe proiecte, departajarea se va face în conformitate cu prevederile Procedurii de evaluare și selecție a proiectelor la GAL Prietenia Mureș-Harghita Hotărârea AGA nr. 5 din data de 11.10.2018 , respectiv:

În cazul proiectelor cu acelaşi punctaj, pentru toate măsurile finanțate prin SDL GAL Prietenia Mures-Harghita departajarea acestora se face în funcţie de următoarele criterii și în următoarea ordine:

*1****. valoarea eligibilă a proiectului****, exprimată în euro, în ordine descrescătoare, în limita valorii totale a apelului de selecţie;*

*2.* ***localizarea proiectului : de exemplu, în cazul în care, în aceeași sesiune de selecție sunt proiecte eligibile dintr-o comună și unul dintr-o altă comună , iar un proiect din prima comună și cu cel din a doua comună au același punctaj, atunci va fi selectat proiectul din a doua comună, deoarece în prima comună mai există deja un proiect selectat spre finanțare;***

*3.* ***numărul locurilor de munca nou create*** *in ordine descrescătoare;*

Evaluarea proiectelor depuse, inclusiv termenele stabilite, modalitatea de prezentare a rezultatului evaluării, modalitatea de desfășurare a procesului de selecție a proiectelor se vor face în conformitate cu prevederile ,,Procedurii de evaluare a proiectelor la GAL Prietenia Mures Harghita” aprobată de Adunarea Generală a GAL Prieteni Mures-Harghita prin Hotărârea AGA nr.5 din data de 11.10.2018, disponibilă la următorul **link:** <http://www.galprietenia.ro>

Componența Comitetului de Selecție, așa cum a fost aprobată prin Hotărârea AGA nr.5 din data de 10.08.2017 este disponibilă la următorul **link:** <http://www.galprietenia.ro/comitetul-de-selectie-a-proiectelor>

Regulamentul de organizare și funcționare a Comitetului de Selecție a Proiectelor constituit la nivelul GAL Prietenia Mures Harghita, aprobat prin Hotărârea AGA nr.5 din data de 11.10.2018 a GAL Prietenia Mures Harghita este disponibil la următorul **link:** http://www.galprietenia.ro

Procedura de soluționare a contestațiilor, inclusiv perioada și locația de depunere a contestațiilor și comunicarea rezultatelor, aprobată prin Hotărârea AGA nr.5 din data de 11.10.2018 este disponibilă la următorul **link:** <https://galprietenia.ro/wp-content/uploads/2022/11/Procedura-solutionare-a-contestatiilor.pdf>

# **8. VALOAREA SPRIJINULUI NERAMBURSABIL**

Valoarea sprijinului nerambursabil nu va depăsi **63.855 euro pe proiect.**

**Tip de sprijin:**

* Rambursarea costurilor eligibile suportate şi plătite efectiv de solicitant pentru proiectele de modernizare/dezvoltare a întreprinderilor mici/micro-întreprinderilor existente;
* Plăţi în avans, cu condiţia constituirii unei garanţii echivalente corespunzătoare procentului de 100% din valoarea avansului, în conformitate cu art. 45 (4) şi art. 63 ale Reg (UE) nr. 1305/2013.

**Sprijinul public nerambursabil:**

* Intensitatea sprijinului public nerambursabil este de **90%**.

**Plafonul minim** acceptat pentru un proiect finanţat prin această măsură este de **10.000 euro**, această sumă reprezentând **valoarea totală eligibilă a proiectului**.

# **9. COMPLETAREA, DEPUNEREA ȘI VERIFICAREA DOSARULUI CERERII DE FINANȚARE**

Toate verificările efectuate de către evaluatori vor respecta principiul de verificare ,,4 ochi”, respectiv vor fi semnate de doi angajați ai GAL PRIETENIA MUREȘ-HARGHITA cu atribuții de evaluare stabilite prin Fișa postului.

Dosarul cererii de finanţare conţine cererea de finanţare însoţită de anexele tehnice şi administrative conform listei documentelor, legate într-un singur dosar, astfel încât să nu permită detaşarea şi/sau înlocuirea documentelor. Formularul Cererii de finanţare este disponibil în format electronic pe site-ul [www.galprietenia.ro](http://www.tarnava-mare.ro) - Anexa 1 la Ghidul Solicitantului pentru accesarea Măsurii M3/6A –Stimularea mediului de afaceri din spatiul rural prin activitati non-agricole.

Atenţie!!! Cererea de finanţare trebuie să fie însoţită de anexele prevăzute în modelul standard de pe site-ul GAL PRIETENIA MUREȘ-HARGHITA. Anexele cererii de finanţare fac parte integrantă din aceasta.

Completarea cererii de finanţare, inclusiv a anexelor acesteia, se va face conform modelului standard (eliminarea, renumerotarea secţiunilor, anexarea documentelor suport în altă ordine decât cea specificată poate conduce la respingerea dosarului cererii de finanţare pe motiv de neconformitate).

Cererea de finanţare trebuie redactată pe calculator, în limba română. Nu sunt acceptate cereri de finanţare completate de mână. Dosarul cererii de finanţare va cuprinde în mod obligatoriu un Opis, cu următoarele:

|  |  |  |
| --- | --- | --- |
| Nr. Crt. | Titlul documentului | Nr. Pagini(de la – până la) |

Pagina opis va fi pagina cu numărul 0 a cererii de finanţare. Cererea de finanţare trebuie completată într-un mod clar şi coerent pentru a înlesni procesul de evaluare a acesteia.

În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor Strategiei de Dezvoltare Locală a GAL Prietenia Mures-Harghita.

La întocmirea Cererii de finanţare se va utiliza cursul de schimb EURO - RON publicat pe pagina web a Băncii Central Europene [(www.ecb.int)](http://www.ecb.int/), în secţiunea: [www.ecb.int/stats/exchange/eurofxref/html/index.en.html](http://www.ecb.int/stats/exchange/eurofxref/html/index.en.html) - valabil la data întocmirii cererii de finanţare.

Dosarul cererii de finanţare cuprinde Cererea de finanţare completată şi documentele ataşate (conform listei documentelor - secţiunea specifică a cererii de finanţare).

Originalul şi o copie a cererii de finanţare, împreună cu formatul electronic (CD) în 2 exemplare şi cu documentele în original (pentru care s-au ataşat copii) se depun la punctul de lucru al Asociaţiei GAL Prietenia Mures-Harghita, str.Tudor Vladimirescu nr.5, localitatea Gurghiu, conform menţiunilor din apelul de selecție.

Fiecare exemplar al dosarului Cererii de finanţare va fi legat , paginat şi opisat, cu toate paginile numerotate manual în ordine de la la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detaşarea şi/sau înlocuirea documentelor. Fiecare pagină va purta ştampila/semnătura solicitantului, în colțul din dreapta sus. Scanarea dosarului se va face după finalizarea dosarului (paginare, menţiune conform cu originalul).

Formatul electronic (prin scanare) al Cererii de finantare si a documentelor atasate Cererii de finantare se face prin salvarea ca fișiere distincte cu denumirea conform „listei documentelor”. Scanarea se va efectua după finalizarea dosarelor(paginare, semnare, stampilarea fiecărei pagini, mențiunea „conform cu originalul ” pe documentele aflate in copie din dosarul original).

Exemplarele vor fi marcate clar, pe copertă, în partea superioară dreaptă, cu “ORIGINAL”, respectiv „COPIE ” împreună cu documentele originale (pentru care s-au anexat copii). Solicitantul trebuie să se asigure că rămâne în posesia unui exemplar complet al dosarului Cererii de finanţare, în afara celor două exemplare tipărite, pe care le depune la GAL Prietenia Mureș-Harghita.

Compartimentul tehnic al GAL Prietenia Mures-Harghita asigură suportul necesar solicitantilor pentru completarea Cererii de finantare, privind aspectele de conformitate pe care aceștia trebuie să le indeplinească.

Responsabilitarea completarii Cererii de finantare in conformitate cu Ghidul de implementare, apartine solicitantului.

##

a) Verificarea conformităţii cererii de finanţare

Verificarea conformităţii Cererii de Finanţare şi a anexelor acesteia se realizează pe baza formularului E1L – „Fişa de verificare a conformității pentru Măsura M3/6A” disponibilă pe [www.galprietenia.ro](http://www.galprietenia.ro).

Controlul conformităţii constă în verificarea Cererii de Finanţare:

* dacă este corect completată;
* dacă este prezentată atât în format tipărit, cât şi în format electronic;
* dacă anexele tehnice şi administrative cerute sunt prezente în două exemplare: un original şi o copie, precum şi valabilitatea acestora (dacă este cazul).

În cazul în care se constatăerori de formă ( de ex. omisiuni privind bifarea unor anumite casete – inclusiv semnării anumitor pagini, atașării unor documente obligatorii) expertul tehnic al GAL poate solicita informații suplimentare, termenul de răspuns fiind de maximum cinci zile de la momentul luării la cunoștință de către solicitant. Dacă în urma solicitării informațiilor suplimentare, solicitantul trebuie să prezinte documente, aceste documente trebuie să fie emise la o dată anterioară depunerii cererii de finanțare la GAL.

În cazul în care solicitantul nu acceptă să depună şi documentele originale, acestea vor fi verificate de expert la finalizarea verificării conformităţii, în prezenţa solicitantului. Aceeaşi Cerere de Finanţare poate fi declarată neconformă de maximum două ori pentru aceeaşi licitaţie de proiecte.

Solicitantul care a renunţat, în cursul procesului de evaluare, la o Cerere de Finanţare conformă, nu o mai poate redepune în aceeaşi sesiune de depunere a proiectelor de investiţii.

După verificare pot exista două variante:

* Cererea de Finanţare este declarată neconformă;
* Cererea de Finanţare este declarată conformă.

Dacă Cererea de Finanţare este declarată conformă, se trece la următoarea etapă de verificare.

**b) Verificarea eligibilităţii cererii de finanţare**

Verificarea eligibilității Cererii de Finanţare şi a anexelor acesteia se realizează pe baza formularului E2L –„Fişa de verificare a eligibilității pentru Măsura M3/6A” disponibil pe [www.galprietenia.ro](http://www.târnava-mare.ro).

Verificarea eligibilităţii tehnice şi financiare constă în:

* verificarea eligibilităţii solicitantului;
* verificarea condițiilor de eligibilitate descrise în Fișa Măsurii din SDL;
* verificarea bugetului indicativ al proiectului;
* verificarea documentelor anexate.

Verificarea este făcută pe baza documentelor depuse de solicitant.

Expertul tehnic al GAL Prietenia Mures-Harghita poate solicita documente sau informaţii suplimentare în etapa de evaluare a eligibilității dacă, pe parcursul verificărilor proiectului, se constată că este necesar, în următoarele situații :

* informațiile prezentate sunt insuficiente pentru clarificarea unor criterii de eligibilitate;
* prezentarea unor informații contradictorii în cadrul documentelor aferente cererii de finanțare;
* prezentarea unor documente obligatorii specifice proiectului, care nu respectă formatul standard (nu sunt conforme);
* necesitatea prezentării unor documente suplimentare fără înlocuirea documentelor obligatorii la depunerea cererii de finanțare
* necesitatea corectării bugetului indicativ

Dacă în urma solicitării informațiilor suplimentare, solicitantul trebuie să prezinte documentele emise de alte instituții, aceste documente trebuie să facă dovada îndeplinirii condițiilor de eligibilitate la momentul depunerii cererii de finanțare.

Solicitările de informații suplimentare pot fi adresate, ca regulă generală, o singură dată de către entitatea la care se află în evaluare cererea de finanțare a solicitantului, în funcție de natura informațiilor solicitate. Termenul de răspuns la solicitarea de informații suplimentare nu poate depăși cinci zile de la momentul luării la cunoștință de către solicitant. Clarificările admise vor face parte inregrantă din cererea de finanțare, în cazul în care proiectul va fi aprobat. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

După verificare pot exista două variante:

* Cererea de Finanţare este declarată eligibilă;
* Cererea de Finanţare este declarată neeligibilă.

Un exemplar al cererilor de finanțare (copie, în format electronic – CD) care au fost declarate neeligibile de către GAL PRIETENIA MUREȘ-HARGHITA vor fi restituite solicitanților (la cerere), pe baza unui proces verbal de restituire, încheiat în două exemplare, semnat de ambele părți. Aceste cereri de finanțare vor putea fi corectate/completate și redepuse de către solicitanți la GAL PRIETENIA MUREȘ-HARGHITA, în cadrul următorului Apel de selecție lansat de GAL pentru aceeași măsură. Cererile de finanțare refăcute vor intra din nou într-un proces de evaluare și selecție la GAL. Exemplarul original al cererii de finanțare declarată neeligibilă va rămâne la entitatea la care a fost verificată ( adică GAL Prietenia Mureș-Harghita) pentru eventuale verificări ulterioare (audit, etc.).

După finalizarea procesului de verificare a eligibilității, solicitanții ale căror cereri de finanțare au fost declarate eligibile/neeligibile vor fi notificați de GAL PRIETENIA MUREȘ-HARGHITA privind rezultatul verificării cererilor de finanțare prin e-mail, cu cofirmare de primire.

Contestațiile privind decizia de finanțare a proiectelor rezultată ca urmare a verificării eligibilității de către GAL PRIETENIA MUREȘ-HARGHITA, pot fi depuse de către solicitant la punctul de lucru GAL în termen de cinci zile de la primirea notificării (data luării la cunoștință de către solicitant), de unde vor fi direcționate spre soluționare către Comisia de soluționare a contestațiilor constituită la nivelul GAL PRIETENIA MUREȘ-HARGHITA.

Un solicitant poate depune o singură contestației aferentă unui proiect. Vor fi considerate contestații și analizate doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă /valoarea sau intensitatea sprijinului public acordat pentru proiectul depus.

Termenul maxim pentru a răspunde contestațiilor adresate este de 10 de zile calendaristice de la data înregistrării la structura care o soluționează. Comisia de Soluționare a Contestațiilor va transmite solicitantului prin e-mail, cu confirmare de primire, Notificarea privind contestația depusă și o copie a Raportului de contestații.

În cazul în care, în urma unei contestații, bugetul indicativ și planul financiar sunt refăcute de către verificatori, solicitantul va fi înștiințat privind modificările, prin notificare. În cazul în care solicitantul nu este de acord cu bugetul și planul financiar modificat, cererea de finanțare nu va trece la următoarea etapă de verificare.

Dacă Cererea de Finanţare este declarată eligibilă, se trece la următoarea etapă de verificare.

c) Selecţia proiectelor

Verificarea îndeplinirii criteriilor de selecție și acordarea punctajului se realizează pe baza formularului E3L – „Fişa de verificare a criteriilor de selecție pentru Măsura M3/6A” disponibil pe [www.galprietenia.ro](http://www.târnava-mare.ro).

Selecția proiectelor se face de către GAL Prietenia Mureș-Harghita și parcurge, în mod obligatoriu, toate etapele prevăzute în cap. XI al SDL - ,,Procedura de evaluare și selecție a proiectelor depuse în cadrul SDL” aprobată de DGDR AM PNDR, inclusiv etapa de soluționare a contestațiilor.

Experții evaluatori ai GAL completează Fișa de verificare a criteriilor de selecție cu propunerea de punctaj obținut pentru fiecare criteriu. Decizia finală privind punctajul obținut aparține Comitetului de Selecție a Proiectelor.

Comitetul de Selecție al GAL Prietenia Mureș-Harghita se va asigura de faptul că proiectul ce urmează a primi finanțare răspunde obiectivelor propuse în SDL și se încadrează în planul financiar al GAL. Proiectele care nu corespund obiectivelor și priorităților stabilite în SDL pe baza căreia a fost selectat GAL, nu vor fi selectate în vederea depunerii la AFIR.

Selecția proiectelor se va face aplicând regula „dublu-cvorum”, respectiv pentru validarea voturilor, este necesar ca în momentul selecției să fie prezenți cel puțin 50% din membrii Comitetului de Selecție, din care peste 50% să fie din mediul privat și societatea civilă, organizațiile din mediul urban reprezentând mai puțin de 25%.

Pentru transparența procesului de selecție, la aceste selecții va lua parte și un reprezentant al MADR din cadrul CDRJ Alba.

Rezultatele procesului de selecție se consemnează în Raportul Intermediar de Selecţie, semnat de către toți membrii Comitetului de Selecție prezenți și publicat pe [www.galprietenia.ro](http://www.tarnava-mare.ro) în secțiunea ,,Rapoarte de selecție”, care va cuprinde proiectele retrase, neeligibile, eligibile neselectate şi eligibile selectate, valoarea acestora, numele solicitanţilor, iar pentru proiectele eligibile punctajul obţinut pentru fiecare criteriu de selecţie. GAL PRIETENIA MUREȘ-HARGHITA va înștiința solicitanții asupra rezultatului procesului de selecție prin Notificare transmisă prin fax/email sau poștă cu confirmare de primire.

Solicitanţii, după consultarea Raportului Intermediar de Selecţie au posibilitatea de a depune contestaţii. Contestațiile pot fi depuse în termen de maxim 5 zile lucrătoare de la primirea notificării sau în maxim 8 zile lucrătoare de la publicarea pe website-ul GAL PRIETENIA MUREȘ-HARGHITA a Raportului de Selecție Intermediar. Contestaţiile privind rezultatul selecției se soluţionează de către o Comisie constituită la nivelul GAL, care va avea o componenţă diferită de cea a Comitetului de Selecție a proiectelor. Termenul de instrumentare a contestaţiilor depuse este de maxim 5 zile lucrătoare de la expirarea termenului de depunere a contestaţiilor, şi poate fi prelungit cu încă maximum 5 zile lucrătoare, dacă Comisia de Soluționare a Contestațiilor analizează contestaţii depuse pe două sau pe mai multe măsuri sau dacă numărul de contestaţii depuse pe o măsură este mare. Raportul de soluționare a contestațiilor va fi publicat pe [www.galprietenia.ro](http://www.tarnava-mare.ro)

După încheierea acestei etape, GAL PRIETENIA MUREȘ-HARGHITA va publica Raportul final de selecție pe pagina web proprie [www.galprietenia.ro](http://www.tarnava-mare.ro) și îl va afișa la punctul de lucru GAL.

|  |
| --- |
| **Notă!** Dacă nu există proiecte neeligibile sau eligibile și neselectate și atunci când valoarea totală a proiectelor eligibile este mai mică sau egală cu alocarea financiară a apelului de selecție respectiv, deoarece nu există condiții care conducă la contestarea rezultatului procesului de evaluare și selecție, GAL PRIETENIA MUREȘ-HARGHITA va exclude din flux etapa de Raport Intermediar și perioada de primire a contestațiilor și va elabora direct Raportul de Selecție Final. |
| În situația în care, în cadrul aceleiași sesiuni, un solicitant declarat eligibil și selectat de GAL se retrage și rămâne astfel o sumă disponibilă, această sumă poate fi alocată unui alt solicitant declarat eligibil, dar care nu a fost selectat de către GAL.  |

# **10. VERIFICAREA PROIECTELOR LA AFIR**

În maximum o săptămână de la publicarea Raportului Final de selecție, Cererile de finanțare selectate, care corespund obiectivelor din SDL, se vor depune la AFIR - SLIN OJFIR pe raza căruia se implementează proiectul (respectiv Mureș sau Harghita).

În cazul în care proiectul este amplasat pe teritoriul ambelor județe (Mureș și Harghita), acesta va fi depus la structura județeană pe raza căruia investiția proiectului este predominantă din punct de vedere valoric.

La depunerea proiectului la OJFIR trebuie să fie prezent solicitantul sau un împuternicit al acestuia. În cazul în care solicitantul dorește, îl poate împuternici pe reprezentantul GAL să depună proiectul.

Reprezentantul GAL/solicitantul (sau un împuternict al acestuia) depune proiectul la OJFIR pe raza căruia acesta va fi implementat.

Cererea de finanțare se depune în format letric – 1 exemplar, împreună cu formatul electronic (CD – 1 exemplar, care va cuprinde scan-ul cererii de finanțare) la expertul Compartimentului Evaluare (CE) al Serviciului LEADER și Investiții Non-agricole de la nivelul OJFIR. Pentru acele documente care rămân în posesia solicitatului copiile depuse în Dosarul cererii de finanțare trebuie să conţină menţiunea „Conform cu originalulʺ.

Dosarul cererii de finanțare conţine Cererea de finanţare, însoţită de anexele administrative conform listei documentelor, legate într‐un singur dosar, astfel încât să nu permită detaşarea şi/sau înlocuirea documentelor.

Proiectele cu achizitii simple si de servicii vor fi evaluate de către OJFIR Mureș sau Harghita, după caz.

Proiectele cu construcții – montaj vor fi înaintate spre evaluare de către CRFIR 7 Centru Alba.

***10,1 Verificarea încadării proiectului***

OJFIR va verifica încadrarea corectă a proiectului, respectiv utilizarea corectă a cererii de finanțare folosită pentru depunere. Se va utiliza ca bază de verificare descrierea măsurii M3/6A din SDL a GAL Prietenia Mureș-Harghita, respectiv încadrarea corectă în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție.

În cazul în care se constată erori de formă (de ex.: omisiuni privind bifarea anumitor casete ‐ inclusiv din cererea de finanțare, semnării anumitor pagini, atașării unor documente obligatorii) expertul OJFIR/CRFIR poate solicita informații suplimentare. Experții OJFIR/CRFIR pot solicita documente și informații suplimentare (formular E3.4L) în etapa de verificare a încadrării proiectului, către GAL sau solicitant (în funcție de natura informațiilor solicitate), termenul de răspuns fiind de maximum cinci zile de la momentul luării la cunoștință de către solicitant/GAL. Dacă în urma solicitării informațiilor suplimentare, solicitantul trebuie să prezinte documente, aceste documente trebuie să fie emise la o dată anterioară depunerii cererii de finanțare la GAL/AFIR.

Cererile de finanțare pentru care concluzia verificării a fost „neconform“, în baza unuia sau mai multor puncte de verificare din Partea a II‐a, vor fi înapoiate GAL/solicitanților. Solicitanții pot reface proiectul și îl pot redepune la GAL în cadrul următorului Apel de selecție lansat de GAL pentru aceeași măsură, urmând să fie depus la OJFIR în baza unui alt Raport de selecție.

O Cerere de finanțare pentru care concluzia a fost că proiectul nu este încadrat corect de două ori pentru puncte de verificare specifice formularului E1.2.1L – Partea a II – a, în cadrul sesiunii unice de primire a proiectelor lansată de AFIR, nu va mai fi acceptată pentru verificare.

De asemenea, o Cerere de finanțare declarată conformă și retrasă de către solicitant (de două ori) , nu va mai fi acceptată pentru verificare la OJFIR/CRFIR.

Retragerea cererii de finanțare se realizează în baza prevederilor Manualului de procedură pentru evaluarea, selectarea și contractarea cererilor de finanțare pentru proiecte de investiții, cod manual M01 ‐ 01 disponibil pe [www.afir.info](http://www.afir.info).

* 1. ***Verificarea eligibilității proiectelor de către AFIR***

Verificarea eligibilității cererilor de finanțare se realizează la nivelul OJFIR sau CRFIR, în funcție de tipul de proiect. Instrumentarea verificării eligibilității se va realiza la nivelul aceluiași serviciu care a realizat verificarea încadrării proiectului. Experții OJFIR/CRFIR vor completa Fișa de evaluare generală a proiectului (E1.2L) în ceea ce privește verificarea condițiilor de eligibilitate și a documentelor solicitate. Încadrarea în domeniile de intervenție și indicatorii de monitorizare vor respecta prevederile fișei măsurii din SDL, respectiv cerințele din apelul de selecție lansat de GAL, verificarea realizându‐se la nivelul AFIR în etapa de verificare a încadrării proiectului (formular E 1.2.1L). Verificarea concordanței cu originalul a documentelor atașate la Cererea de finanțare se va realiza înainte de încheierea contractului de finanțare, când solicitantul declarat eligibil va prezenta originalele documentelor atașate în copie la cererea de finanțare, odată cu documentele solicitate în vederea contractării.

Pentru toate proiectele finanțate prin intermediul Strategiei de dezvoltare Locală a GAL (Sub‐măsura 19.2 din PNDR), expertul va analiza, la punctul de verificare a Declarației pe propria răspundere a solicitantului, dacă există riscul dublei finanțări, prin compararea documentelor depuse referitoare la elementele de identificare ale serviciilor/investiției finanțate prin alte programe sau măsuri din PNDR, cu elementele descrise în cererea de finanțare.

În vederea verificării eligibilității, expertul OJFIR/CRFIR va consulta inclusiv prevederile Strategiei de Dezvoltare Locală a GAL Prietenia Mureș-Harghita. Pentru proiectele care vizeaza modernizări (inclusiv dotări), extinderi, renovări, în etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea cererii de finanțare, experții verificatori vor realiza vizita pe teren (înștiințând, în prealabil și reprezentanții GAL, care pot asista la verificare, în calitate de observatori), în scopul asigurării că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora. Concluzia privind respectarea condițiilor de eligibilitate pentru cererile de finanțare pentru care s‐a decis verificarea pe teren se va da numai după verificarea pe teren.

Expertul verificator poate să solicite informații suplimentare în etapa de verificare a eligibilității, dacă este cazul, în următoarele situații :

* informațiile prezentate sunt insuficiente pentru clarificarea unor criterii de eligiblitate;
* prezentarea unor informații contradictorii în cadrul documentelor aferente cererii de finanțare;
* prezentarea unor documente obligatorii specifice proiectului, care nu respectă formatul standard (nu sunt conforme) ;
* necesitatea prezentării unor documente suplimentare fără înlocuirea documentelor obligatorii la depunerea cererii de finanțare;
* necesitatea corectării bugetului indicativ.

Dacă în urma solicitării informațiilor suplimentare, solicitantul trebuie să prezinte documente emise de alte instituții, aceste documente trebuie să facă dovada îndeplinirii condițiilor de eligibilitate la momentul depunerii cererii de finanțare.

Solicitările de informații suplimentare (formular E3.4L) pot fi adresate, ca regulă generală, o singură dată de către entitatea la care se află în evaluare cererea de finanțare solicitantului sau GAL‐ului, în funcție de natura informațiilor solicitate. Termenul de răspuns la solicitarea de informații suplimentare nu poate depăși cinci zile de la momentul luării la cunoștință de către solicitant/GAL.

Clarificările admise vor face parte integrantă din Cererea de finanțare, în cazul în care proiectul va fi aprobat. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

Un exemplar al Cererilor de finanțare (copie, în format electronic ‐ CD) care au fost declarate neeligibile de către OJFIR/CRFIR vor fi restituite solicitanților(la cerere), pe baza unui proces‐verbal de restituire, încheiat în 2 exemplare, semnat de ambele părți. Acestea pot fi corectate/completate și redepuse de către solicitanți la GAL, în cadrul următorului Apel de selecție lansat de GAL pentru aceeași măsură. Cererile de finanțare refăcute vor intra din nou într‐un proces de evaluare și selecție la GAL și vor fi redepuse la OJFIR în baza Raportului de selecție aferent noului Apel de selecție lansat de către GAL pentru aceeași măsură. Exemplarul

original al Cererii de finanțare declarată neeligibilă va rămâne la entitatea la care a fost verificat (structura responsabilă din cadrul AFIR), pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.).

|  |
| --- |
| **Atenție!** În etapa de evaluare derulată la nivelul AFIR, experții structurilor teritoriale ale Agenției nu vor completa Fișa de evaluare a criteriilor de selecție, aceasta fiind întocmită de GAL și depusă odată cu cererea de finanțare. |

***Notă (conform prevderilor ghidului Submăsurii 19.2, pag. 26)***

*După evaluarea cererii de finanțare, inclusiv după semnarea angajamentului legal, AFIR poate dispune reverificarea proiectului, ca urmare a unei sesizări externe sau ca urmare a unei autosesizări cu privire la existența unor posibile erori de verificare a cerințelor de conformitate și a criteriilor de eligibilitate. Dacă în urma reverificării se constată nerespectarea acestor cerințe, proiectele respective vor fi declarate neconforme/neeligibile.*

După finalizarea procesului de verificare a încadrării proiectului și a eligibilității, solicitanţii ale căror cereri de finanţare au fost declarate eligibile/neeligibile precum și GAL‐urile care au realizat selecția proiectelor vor fi notificaţi de către OJFIR/CRFIR privind rezultatul verificării cererilor de finanțare, prin fax/poștă/e‐mail cu confirmare de primire.

Contestaţiile privind decizia de finanţare a proiectelor rezultată ca urmare a verificării eligibilității de către OJFIR/CRFIR pot fi depuse de către solicitant în termen de cinci zile de la primirea notificării (data luării la cunoștință de către solicitant), la punctul de lucru OJFIR/CRFIR care a analizat proiectul, de unde va fi redirecționată spre soluționare către o structură AFIR superioară/diferită de cea care a verificat inițial proiectul.

Un solicitant poate depune o singură contestație aferentă unui proiect. Vor fi considerate contestații și analizate doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă/valoarea sau intensitatea sprijinului public acordat pentru proiectul depus.

Termenul maxim pentru a răspunde contestaţiilor adresate este de 30 de zile calendaristice de la data înregistrării la structura care o soluționează. Un expert din cadrul serviciului care a instrumentat contestația va transmite (pe fax/poștă/e‐mail, cu confirmare de primire) solicitantului și GAL‐ului formularul E6.8.2L – Notificarea solicitantului privind contestația depusă și o copie a Raportului de contestații.

În cazul în care, în urma unei contestații, bugetul indicativ și planul financiar sunt refăcute de către experții verificatori, solicitantantul și GAL‐ul vor fi înștiințati privind modificările prin notificare. Contractul de finanțare va avea, ca anexă, aceste documente refăcute. În cazul în care solicitantul nu este de acord cu bugetul și planul financiar modificat, contractul de finanțare nu se va încheia.

**În situația în care un solicitant declarat eligibil și selectat de către GAL este declarat neeligibil de către AFIR și rămâne în acest fel o sumă disponibilă, această sumă poate fi realocată unui alt solicitant declarat eligibil, dar neselectat de GAL, în cadrul aceluiași apel. În acest sens, se va întocmi o listă cu proiectele eligibile selectate, în ordinea descrescătoare a punctajului și cu respectarea criteriilor de departajare; aceste proiecte vor putea fi finanțate pe baza ierarhizării lor, în limita fondurilor disponibile și după emiterea de către GAL unui Raport de selecție suplimentar.**

* 1. **Contractarea fondurilor de către AFIR – Prevederi comune pentru toate proiectele aferente SDL**

După încheierea etapelor de verificare a Cererii de Finanțare, inclusiv a verificării pe teren dacă este cazul), experții CRFIR 7 Centru Alba vor transmite către solicitant formularul de

Notificare a solicitantului privind semnarea Contractului/Deciziei de finanțare (formular E6.8.3L), care va cuprinde condiții specifice în funcție de măsura ale cărei obiective sunt atinse prin proiect și în funcție de cererea de finanțare utilizată. O copie a formularului va fi transmisă spre știință GAL‐ului. În cazul în care solicitantul nu se prezintă în termenul precizat în Notificare pentru a semna Contractul/Decizia de finanțare și nici nu anunță AFIR, atunci se consideră că a renunțat la sprijinul financiar nerambursabil.

Toate Contractele/Deciziile de finanțare (C1.1L/C1.0L) se întocmesc și se aprobă la nivel CRFIR și se semnează de către beneficiar, cu respectarea termenelor prevăzute de Manualul de procedură pentru evaluarea, selectarea și contractarea cererilor de finanțare pentru proiecte aferente sub‐măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M01–01).

Pentru Contractele/Deciziile de finanțare aferente proiectelor cu sprijin forfetar se vor respecta pașii procedurali și se vor utiliza modelele de formulare din cadrul Manualului de procedură pentru evaluarea, selectarea și contractarea cererilor de finanțare pentru proiecte aferente sub‐măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 –2020 (Cod manual: M 01–01)/modificare contracte ‐ Manual de procedură pentru implementare – SecțiuneaI: Modificarea contractelor de finanțare/Deciziilor de finanțare, (Cod manual: M 01‐02), în funcție de măsura ale cărei obiective sunt atinse prin proiect și în funcție de cererea de finanțare utilizată.

Cursul de schimb utilizat se stabilește astfel:

− pentru măsurile pentru care regulamentele europene nu prevăd plăți anuale de sprijin este cursul euro‐leu de la data de 1 ianuarie a anului în care a fost luată decizia de acordare a finanțării, respectiv anul semnării contractului de finanțare, publicat pe pagina web a Băncii Central Europene http://www.ecb.int/index.html;

− pentru măsurile în cadrul cărora sprijinul se acordă în plăți anuale, cursul de schimb aplicabil fiecărei plăți va fi cursul de schimb BCE valabil pentru data de 1 ianuarie a anului pentru care se efectuează plata respectivă.

Expertul CRFIR poate solicita informații suplimentare beneficiarului în vederea încheierii Contractului/Deciziei de finanțare, prin intermediul formularului C3.4L.

În cazul neîncheierii sau încetării Contractelor/Deciziilor finanțate prin Sub‐măsura 19.2, CRFIR are obligația de a transmite către beneficiar și către GAL decizia de neîncheiere/încetare. Sumele aferente Contractelor/Deciziilor neîncheiate/încetate se realocă GAL, în vederea finanțării unui alt proiect din cadrul aceleași măsuri SDL în care era încadrat proiectul neîncheiat/încetat.

În cazul proiectelor pentru care nu s‐au încheiat Contracte de finanțare, precum şi în cazul Contractelor de finanţare încetate, beneficiarii pot solicita restituirea cererii de finanțare, exemplar copie, în format electronic (CD).

Pe tot parcusul derulării Contractelor/Deciziilor de finanțare, AFIR poate dispune reverificarea proiectului dacă este semnalată o neregulă asupra aplicării procedurii de evaluare, contractare și implementare ce ridică suspiciuni de fraudă. În cazul în care se constată că s‐a produs o neregulă în aceste etape de evaluare și derulare a Contractului/Deciziei de finanțare, AFIR poate dispune încetarea valabilității angajamentului legal printr‐o notificare scrisă din partea AFIR, adresată beneficiarului, fără nicio altă formalitate și fără intervenția instanței judecătorești.

|  |
| --- |
| **Atenție!** **Pe durata de valabilitate (și monitorizare în cazul proiectelor de investiții)** **a contractului de finanțare**, **beneficiarul va furniza GAL‐ului orice document sau informaţie în măsură să ajute la colectarea datelor referitoare la indicatorii de monitorizare aferenți proiectului.** |

1. **AVANSUL**

Pentru Beneficiarul care a optat pentru avans în vederea demarării investiției în formularul Cererii de Finanțare, AFIR poate să acorde un avans de maxim 50% din valoarea eligibilă nerambursabilă.

Avansul poate fi solicitat de beneficiar până la depunerea primei Cereri de plată. Beneficiarul poate primi avansul numai după avizarea achiziției prioritar majoritară de către AFIR.

Plata avansului aferent contractului de finanțare este condiționată de constituirea unei garanții eliberate de o instituție financiară bancară sau nebancară înscrisă în registrul special al Băncii Naționale a României, iar în cazul ONG-urilor și sub formă de poliță de asigurare eliberată de o societate de asigurări, autorizată potrivit legislației în vigoare, în procent de 100% din suma avansului.

Garanția financiară se depune odată cu Dosarul Cererii de Plată a Avansului. Cuantumul avansului este prevăzut în contractul de finanțare încheiat între beneficiar şi AFIR. Garanția financiară este eliberată în cazul în care AFIR constată că suma cheltuielilor reale efectuate, care corespund contribuției financiare a Uniunii Europene şi contribuției publice naționale pentru investiții, depăşeşte suma avansului.

Garanția poate fi prezentată de beneficiarii privați și sub formă de poliță de asigurare eliberată de o societate de asigurări, autorizată potrivit legislației în vigoare. Garanția aferentă avansului trebuie constituită la dispoziția AFIR pentru o perioadă de timp egală cu durata de execuție a contractului și va fi eliberată în cazul în care AFIR constată că suma cheltuielilor reale efectuate, care corespund contribuției financiare a Uniunii Europene şi contribuției publice naționale pentru investiții, depăşeşte suma avansului.

Utilizarea avansului se justifică de către beneficiar pe bază de documente financiar fiscale până la expirarea duratei de execuție a contractului prevăzut în contractul de finanțare, respectiv la ultima tranșă de plată. Beneficiarul care a încasat de la Autoritatea Contractantă plata în avans şi solicită prelungirea perioadei maxime de execuție aprobate prin contractul de finanțare, este obligat înaintea solicitării prelungirii duratei de execuție inițiale a contractului să depuna la Autoritatea Contractantă documentul prin care dovedește prelungirea valabilității Scrisorii de Garanție Bancară/Nebancară, poliță de asigurare care să acopere întreaga perioada de execuție solicitată la prelungire.

**12. ACHIZIȚIILE**

În funcție de tipul de beneficiar (public/privat) conform fișei măsurii în care se încadrează proiectul, beneficiarii vor aplica fie legislația de achiziții publice, precum și Manualul de achiziții publice și Instrucțiunile de achiziții pentru beneficiari publici, fie Manualul operațional de achiziții pentru beneficiarii privați ai PNDR 2014‐2020 și Instrucțiunile de achiziții pentru beneficiarii privați, în conformitate cu cerințele Autorității Contractante.

Nerespectarea de către beneficiarii FEADR a Instrucţiunilor privind achiziţiile publice/private ‐ anexă la contractul de finanţare, atrage neeligibilitatea cheltuielilor aferente achiziţiei de servicii, lucrări sau bunuri.

Manualele de achiziții pentru beneficiari publici și privați sunt disponibile pe [www.afir.info](http://www.afir.info) , secțiunea NFORMATII UTILE >> PROCEDURI de lucru pentru PNDR.

**13. PLATA**

Dosarul Cererii de Plată (DCP) se depune inițial la GAL Prietenia Mures-Harghita, în original – 1 exemplar, pe suport de hârtie, la care se ataşează pe suport magnetic ( CD, copie – 1 exemplar) documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR (OJFIR/CRFIR – în funcție de tipul de proiect).

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL‐ului rămâne „neconform“, atunci beneficiarul poate adresa contestația către AFIR.

Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare.

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR.

Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR [www.afir.info](http://www.afir.info), secțiunea NFORMATII UTILE >> PROCEDURI de lucru pentru PNDR.

Pentru proiectele aferente Sub‐măsurii 19.2 (adică proiectele finanțate prin intermediul Strategiei de Dezvoltare Locală a GAL, pentru toate etapele, verificările se realizează în baza prevederilor procedurale și a formularelor aferente sub‐măsurii din PNDR 2014 – 2020 în care se încadrează scopul proiectului finanțat, conform codului contractului/deciziei de finanțare.

Modelele de formulare care trebuie completate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site‐ul AFIR ([www.afir.info](http://www.afir.info)) - secțiunea NFORMATII UTILE >> PROCEDURI de lucru pentru PNDR.

Decontarea TVA de la Bugetul de stat se poate solicita dacă beneficiarul se încadrează în prevederile OUG nr. 49/2015 și a solicitat modificarea corespunzătoare a Contractului de finanțare, conform dispozițiilor Manualului de procedură și a Ghidului de implementare.

Pentru toate cererile de plată, **după primirea de la AFIR a Notificării cu privire la confirmarea plății, în termen de maximum 5 zile, beneficiarul are obligația de a informa GAL cu privire la sumele autorizate și rambursate în cadrul proiectului.**

# **14. DOCUMENTE NECESARE PENTRU ACCESAREA FONDURILOR NERAMBURSABILE**

**11.1. Documentele obligatorii la depunerea proiectului** în cadrul Măsurii M3/6A –*Stimularea mediului de afaceri din spatiul rural prin activitati non-agricole* din Strategia de Dezvoltare Locală a GAL Prietenia Mureș-Harghita.

Documentele obligatorii care trebuie ataşate Cererii de finanțare pentru întocmirea proiectului sunt (numerotate conform pozitiei din Cererea de finantare):

**1. a). Studiul de Fezabilitate** pentru proiectele care prevăd construcții-montaj **(Anexa 2a la Ghidul solicitantului)** sau **Memoriu justificativ** pentru proiectele fără construcții-montaj sau cu achiziții simple **( Anexa 2b la Ghidul solicitantului).**

**Atenţie*!*** În situaţia în care se regăsesc în Studiul de Fezabilitate informaţii identice din alte proiecte similare, care nu sunt specifice proiectului analizat se poate decide diminuarea cheltuielilor de la cap.3 - Cheltuieli pentru proiectare şi asistenţă tehnică sau neeligibilitatea dacă nu se dovedeşte o particularizare la specificul proiectului.

În cazul în care solicitantul realizează în regie proprie construcţiile în care va amplasa utilajele achiziţionate prin investiţia FEADR, cheltuielile cu realizarea construcţiei vor fi trecute în coloana „neeligibile”, solicitantul va prezenta **Certificatul de urbanism şi va întocmi Studiul de Fezabilitate**.

**Important!**

În cadrul **Studiului de fezabilitate** se vor regăsi obligatoriu următoarele elemente:

* + **cheltuielile privind consultanţa;** acesteasunt eligibile numai în cazul în care este menţionat codul CAEN şi datele de identificare ale firmei de consultanţă menţionate în Studiul de Fezabilitate;;
	+ **devizul general şi devizele pe obiect** care trebuie să fie semnate de persoana care le-a întocmit şi să poarte ștampila elaboratorului documentaţiei::
	+ „**foaia de capăt**”, care conţine semnăturile colectivului format din specialişti condus de un şef de proiect care a participat la elaborarea documentaţiei şi ştampila elaboratorului.
	+ detalierea **capitolului 3 - pct. 3.3** **– „*Proiectare şi inginerie”***şi **pct. 3.5** *–* ***„Consultanţă”***
	+ **(conform HG 28/2008) sau capitolului 3 - pct. 3.5** **– „*Proiectare”***şi **pct. 3.7** *–* ***„Consultanţă”* (conform HG 907/ 2016)**, în ceea ce priveşte numărul de ore şi tarifele aferente din care rezultă valoarea totală per sub‐capitol, pentru a putea fi verificate în etapa de achiziţii şi autorizare plăţi;
	+ **părţile desenate din cadrul secţiunii B** (planuri de amplasare în zonă, planul general, relevee, secţiuni etc.), care trebuie să fie semnate, ştampilate de către elaborator în cartuşul indicator;
	+ în cazul în care investiţia prevede utilaje cu montaj, solicitantul este obligat să evidenţieze montajul la **capitolul 4.2 Montaj utilaj tehnologic din Bugetul indicativ al Proiectului**, chiar dacă montajul este inclus în oferta/ factura utilajului sau se realizează în regie proprie (caz în care se va evidenţia în coloana „cheltuieli neeligibile”)
	+ **devize defalcate cu estimarea costurilor** (nr. experti, ore/ expert, costuri/ ora), pentru proiecte care propun prestarea de servicii. Pentru situaţiile în care valorile sunt peste limitele prevazute în baza de date a Agenţiei, sau sunt nejustificate prin numărul de experţi, prin numărul de ore prognozate sau prin natura investiţiei, la verificarea proiectului, acestea pot fi reduse, cu informarea solicitantului.
	+ în cazul în care investiţia cuprinde cheltuieli cu construcţii noi sau modernizari, se va prezenta **calcul pentru investiţia specifică** în care suma tuturor cheltuielilor cu construcţii şi instalaţii se raportează la mp de construcţie.

**Î**n cazul proiectelor care prevăd modernizarea / finalizarea construcţiilor existente/ achiziţii de utilaje cu montaj **care schimbă regimul de exploatare a construcţiei existente**, la Studiul de Fezabilitate se ataşează:

**1b) Expertiza tehnică de specialitate asupra construcţiei existente;**

**1c) Raportul privind stadiul** fizic al lucrărilor (numai in cazul constructiilor nefinalizate);

**2.1. Situaţiile financiare** (bilanţ – formularul 10, contul de profit şi pierderi - formularul 20, formularele 30 și 40), precedente anului depunerii proiectului înregistrate la Administraţia Financiară în care rezultatul operaţional (rezultatul de exploatare din contul de profit și pierdere - formularul 20) să fie pozitiv (inclusiv 0)

În cazul în care solicitantul este înfiinţat cu cel puţin doi ani financiari înainte de anul depunerii cererii de finanţare se vor depune ultimele doua situaţii financiare.

Excepţie fac intreprinderile inființate în anul depunerii cererii de finanţare.

sau

**2.2 Declaraţie** privind veniturile realizate din Romania în anul precedent depunerii proiectului, înregistrată la Administraţia Financiară (formularul 200), însoțită de Anexele la formular în care rezultatul brut (veniturile să fie cel puţin egale cu cheltuielile) obținut în anul precedent depunerii proiectului să fie pozitiv (inclusiv 0) şi/sau

**2.3 Declaraţia** **privind veniturile din activităţi agricole** impuse pe norme de venit (formularul 221), document obligatoriu de prezentat la depunerea cererii de finanţare;

Sau

**2.4 Declaraţia de inactivitate** înregistrată la Administraţia Financiară, încazul solicitanţilor care nu au desfăşurat activitate anterior depunerii proiectului.

Pot apărea următoarele situații:

1. În cazul solicitantilor înființați în anul depunerii proiectului, aceștia nu vor depune situațiile financiare.
2. În cazul în care anul precedent depunerii cererii de finanțare este anul înființării, nu se analizează rezultatul operațional din contul de profit și pierdere sau rezultatul brut din cadrul formularului 200, care poate fi și negativ.
3. În cazul solicitanţilor care nu au desfăşurat activitate anterioară depunerii proiectului şi au depus la Administraţia Financiară Declaraţia de inactivitate (conform legii) în anul anterior depunerii proiectului, atunci la dosarul Cererii de finanțare solicitantul va depune **Declaraţia de inactivitate** înregistrată la Administraţia Financiară.

Pentru întreprinderi familiale și întreprinderi individuale și persoane fizice autorizate:

Declarație specială privind veniturile realizate în anul precedent depunerii proiectului înregistrată la Administrația Financiară

1. **Documente pentru terenurile și/sau clădirile aferente realizării investițiilor :**

**3.1 Pentru proiectele care presupun realizarea de lucrări de construcție sau achiziția de utilaje/ echipamente cu montaj, se va prezenta înscrisul care să certifice, după caz:**

**a) Dreptul de proprietate privată**

Actele doveditoare ale dreptului de proprietate privată, reprezentate de înscrisurile constatatoare ale unui act juridic civil, jurisdicțional sau administrativ cu efect constitutiv translativ sau declarativ de proprietate, precum:

* Actele juridice translative de proprietate, precum contractele de vânzare-cumpărare, donație, schimb, etc;
* Actele juridice declarative de proprietate, precum împărțeala judiciară sau tranzacția;
* Actele jurisdicționale declarative, precum hotărârile judecătorești cu putere de resjudecata, de partaj, de constatare a uzucapiunii imobiliare, etc. - Actele jurisdicționale, precum ordonanțele de adjudecare;

**b) Dreptul de concesiune -** Contract de concesiune care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

În cazul contractului de concesiune pentru cladiri, acesta va fi însoțit de o adresă emisă de concedent care să specifice dacă pentru clădirea concesionată există solicitări privind retrocedarea.

În cazul contractului de concesiune pentru terenuri, acesta va fi însoțit de o adresă emisă de concedent care să specifice:

* suprafaţa concesionată la zi - dacă pentru suprafaţa concesionată există solicitări privind retrocedarea sau diminuarea şi dacă da, să se menţioneze care este suprafaţa supusă acestui proces;
* situaţia privind respectarea clauzelor contractuale, dacă este în graficul de realizare a investiţiilor prevăzute în contract, dacă concesionarul şi-a respectat graficul de plată a redevenţei şi alte clauze.

**c) Dreptul de superficie** contract de superficie care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

Documentele de la punctele a, b si c de mai sus vor fi însoțite de **documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte inscrierea dreptului în cartea funciară, precum și încheierea de carte funciară emisă de OCPI),** în termen de valabilitate la data depunerii (emis cu maxim 30 de zile înaintea depunerii proiectului)

**3.2 Pentru proiectele care propun doar dotare, achiziție de mașini și/sau utilaje fără montaj sau al căror montaj nu necesită lucrari de construcții și/sau lucrări de intervenții asupra instalațiilor existente (electricitate, apă, canalizare, gaze, ventilație, etc.), se vor prezenta înscrisuri valabile pentru o perioadă de cel puțin 10 ani începând cu anul depunerii cererii de finanţare care să certifice, după caz:**

1. dreptul de proprietate privată,
2. dreptul de concesiune,
3. dreptul de superficie,
4. dreptul de uzufruct;
5. dreptul de folosinţă cu titlu gratuit;
6. împrumutul de folosință (comodat)
7. dreptul de închiriere/locațiune.

Exemplu::contract de cesiune, contract de concesiune, contract de locațiune/închiriere, contract de comodat.

Definițiile drepturilor reale/ de creanță și ale tipurilor de contracte din cadrul acestui criteriu trebuie interpretate în accepţiunea Codului Civil în vigoare la data lansării prezentului ghid.

Înscrisurile menționate la punctul 3.2 se vor depune respectand una dintre cele 2 condiţii (situaţii) de mai jos:

1. vor fi însoțite de documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte inscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)

**sau**

1. vor fi incheiate în formă autentică de către un notar public sau emise de o autoritate publica sau dobandite printr-o hotarare judecatorească.

Atenție! Nu se acceptă documente cu încheiere de dată certă emise de către un notar public.

**Atenţie! În situaţia în care imobilul pe care se execută investiţia nu este liber de sarcini (ipotecat pentru un credit) se va depune acordul creditorului privind execuţia investiţiei şi graficul de rambursare a creditului.**

Clarificarea documentelor de proprietate de prezentat la depunerea Cererii de finanţare în cazul PFA,II, IF, care deţin în coproprietate soţ/soţie, terenul aferent investiţiei, în calitate de persoane fizice până la autorizarea conform OUG 44/2008:

“În cazul solicitanţilor Persoane Fizice Autorizate, Intreprinderi Individuale sau Intreprinderi Familiale, care deţin în proprietate terenul aferent investiţiei, în calitate de persoane fizice împreună cu soţul/soţia, este necesar să prezinte la depunerea Cererii de finanțare, documentul prin care a fost dobândit terenul de persoana fizică, conform documentelor de la punctul 3.1, cât şi declaraţia soţului/soţiei prin care îşi dă acordul referitor la realizarea şi implementarea proiectului de către PFA, II sau IF, pe toată perioada de valabilitate a contractului cu AFIR.

Ambele documente vor fi încheiate la notariat în formă autentică.

Aceste documente vor fi adăugate la Cererea de finanțare în câmpul ‘’Alte documente”

1. **Extras din Registrul agricol –** în copie cu ştampila primăriei şi menţiunea "Conform cu originalul" pentru dovedirea calităţii de membru al gospodăriei agricole,

1. **Copia actului de identitate** pentru reprezentantul legal de proiect (asociat unic/asociat majoritar/ administrator/ PFA, titular II, membru IF).

1. **Documente care atestă forma de organizare a solicitantului**.

* 1. **Hotarăre judecătorească** definitivă pronunţată pe baza actului de constituire și a statutului propriu în cazul Societăţilor agricole, însoțită de Statutul Societății agricole;
	2. **Act constitutiv** pentru Societatea cooperativă agricolă.

 **10.Declaraţie privind încadrarea întreprinderii în categoria întreprinderilor mici şi mijlocii** (Anexa 5.1 din Ghidul solicitantului) Aceasta trebuie să fie semnată de persoana autorizată să reprezinte întreprinderea.

 **11.Declaraţie pe propria răspundere** a solicitantului privind respectarea regulii de cumul a ajutoarelor de minimis (Anexa 5.2 din Ghidul solicitantului)

 **14.**C**ertificat de urbanism pentru investitia propusă prin proiect**/ **Autorizaţie de construire** pentru proiecte care prevăd construcţii, însoţit, dacă este cazul, de actul de transfer a dreptului şi obligaţiilor ce decurg din Certificatul de urbanism şi o copie a adresei de înştiinţare.

 **15.Aviz specific privind amplasamentul** şi funcţionarea obiectivului eliberat de ANT

pentru construcţia/modernizarea sau extinderea structurilor de primire turistice cu funcţiuni de cazare sau restaurante clasificate conform Ordinului 65/2013 și în conformitate cu Ordonanţa de Urgenţă nr. 142 din 28 octombrie 2008.

 **16.Certificat de clasificare eliberat** de ANT pentru structura de primire turistică cu

funcţiuni de cazare sau restaurante clasificate conform Ordinului 65/2013 și în conformitate cu Ordonanţa de Urgenţă nr. 142 din 28 octombrie 2008 (în cazul modernizării/extinderii).

 **17.Declaraţie pe propria răspundere a solicitantului cu privire la neîncadrarea în categoria "firma în dificultate**",(Anexa 5.3 din Ghidul solicitantului) semnată de persoana autorizată să reprezinte întreprinderea, conform legii.

Declaraţia va fi dată de toţi solicitanţii cu excepţia PFA-urilor, întreprinderilor indivduale, întreprinderilor familiale şi a societăţilor cu mai puţin de 2 ani fiscali.

 **18.Declaraţie pe propria răspundere** a solicitantului ca nu a beneficiat de servicii de consiliere prin M 02 (Anexa 5.4 din Ghidul solicitantului)

 **19.Declarație expert contabil** din care să reiasă că în anul precedent depunerii Cererii de finanțare solicitantul a obținut venituri de exploatare, veniturile din activitățile agricole reprezentând cel puțin 50% din acestea.

 **23.Declaratie pe proprie raspundere** privind raportarea catre GAL ( Anexa 3 din Ghidul solicitantului).

 **24.Certificat constatator a**l solicitantului la zi emis de ONRC.

**25. Declaratie** privind prelucrarea datelor cu caracter personal **GAL-** (Anexa 8 din Ghidul solicitantului).

  **26. Declaratie** privind prelucrarea datelor cu caracter personal **AFIR-** (Anexa 9 din Ghidul solicitantului).

 **27.Alte documente** (după caz).

**Atentie! In categoria “Alte documente” se incadrează şi Acordul administratorului/custodelui pentru ariile naturale protejate, in cazul in care activitatea propusă prin proiect impune.**

Documentele trebuie să fie valabile la data depunerii Cererii de finanțare, termenul de valabilitate al acestora fiind în conformitate cu legislaţia în vigoare.

**11.2. Documentele necesare în vederea contractării fondurilor nerambursabile** de către beneficiarii Măsurii M3/6A – *Stimularea mediului de afaceri din spatiul rural prin activitati non-agricole* din Strategia de Dezvoltare Locală a GAL Prietenia Mureș-Harghita(numerotate conform pozitiei din Cererea de Finantare)

|  |  |
| --- | --- |
| **Nr. Crt.** | **Document de verificat** |
| **7.1** | **Certificat de cazier judiciar al solicitantului –** persoană juridică |
| **7.2** | **Certificat de cazier judiciar al reprezentantului legal -** persoană fizică |
|  **8.1** | **Certificat de atestare fiscală** pentru întreprindere; |
| **8.2** | **Certificat de atestare fiscală** pentru reprezentantul legal**.**Notă:Certificatele vor fi emise de către Direcţia Generala a Finanţelor Publice şi deprimăriile pe raza cărora îşi au punctul de lucru social şi punctele de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat. |
| **9.** | **Document emis de AJPM**, în conformitate cu Protocolul AFIR-ANPM-GNM.  |
| **12.** | **Documente care dovedesc capacitatea şi sursa de cofinanţare** a investiţiei emise în original de către o instituţie financiară (extras de cont şi/ sau contract de credit), în termen de maxim 90 de zile de la primirea notificării privind selectarea Cererii de finanțare.  |
| **13.** | **Adresă emisă de instituţia financiară (bancă/trezorerie)** cu datele de identificare ale băncii şi ale contului aferent proiectului FEADR (denumirea, adresa băncii, codul IBAN al contului în care se derulează operaţiunile cu AFIR).Nu este obligatorie deschiderea unui cont separat pentru derularea proiectului*.*  |
|  **20.** | **Document emis de DSP județeană** conform tipurilor de documente menționate în protocolul de colaborare dintre AFIR și Ministerul Sănătății. |
| **21.** | **Document emis de DSVSA,** conform Protocolului de colaborare dintre AFIR şi ANSVSA publicat pe pagina de internet [www.afir.info](http://www.afir.info) |
| **22.** | **Certificat de cazier fiscal** al solicitantului |

**Atenţie!În cazul modernizărilor solicitantul trebuie să prezinte, dupa caz, documentul de autorizare eliberat de AJPM/DSP/DSVSA pentru unitatile vizate de proiect, iar acesta trebuie eliberat/ vizat cu cel mult un an în urma faţă de data depunerii Cererii de finanțare.**

# **15. INFORMAȚII UTILE**

**Lista documentelor și formularelor disponibile pe pagina de internet a GAL Prietenia Mureș-Harghita**

* Anexa 1 - Cerere de finanțare pentru Măsura M3/6A – „*Stimularea mediului de afaceri din spatiul rural prin activitati non-agricole”;*
* Anexa-2a-STUDIUL\_de\_FEZABILITATE\_HG907;
* Anexa-2a-STUDIUL\_de\_FEZABILITATE\_HG28;
* Anexa-2a-STUDIU\_de\_FEZABILITATE\_ANEXA\_B;
* Anexa-2a-STUDIUL\_de\_FEZABILITATE\_Anexa\_C;
* Anexa-2b-MEMORIUL\_JUSTIFICATIV\_M3\_6A;
* Anexa 3 - Declaratie către GAL privind raportarea plăților efectuate de AFIR;
* Anexa 4 – Model Contract de Finantare
* Anexa 5.1 - Declaraţie privind încadrarea întreprinderii în categoria întreprinderilor mici şi mijlocii;
* Anexa 5.2 - Declaraţie pe propria răspundere a solicitantului privind respectarea regulii de cumul a ajutoarelor de minimis;
* Anexa 5.3 -Declaraţie pe propria răspundere a solicitantului cu privire la neîncadrarea în categoria ,,firmă în dificultate";
* Anexa 5.4 -Declaratie ca solicitantul nu a beneficiat de servicii de consiliere pe Masura 02;
* Anexa 6 – Lista codurilor CAEN eligibile pentru Măsura M3/6A
* Anexa 7 – Lista codurilor CAEN eligibile numai pentru dotarea cladirilor;
* Anexa 8 - Declaratie\_privind\_prelucrarea\_datelor\_cu\_caracter\_personal\_GAL
* Anexa 9 - Declaratie\_privind\_prelucrarea\_datelor\_cu\_caracter\_personal\_-\_AFIR
* Anexa E1L – Fisa de verificare a conformitatii;
* Anexa E2L – Fisa de evaluare a eligibilitatii;
* Anexa E3L – Fisa de evaluare a criteriilor de selectie;
* Anexa E4L - Fisa de verificare pe teren.

Toate formularele al căror format este elaborat de GAL Prietenia Mureș-Harghita pot fi consultate și descărcate direct de pe pagina de internet a GAL PRIETENIA MUREȘ-HARGHITA([www.galprietenia.ro](http://www.tarnava-mare.ro) ) sau pot fi solicitate de la Punctul de lucru GAL.

GAL PRIETENIA MUREȘ-HARGHITA vă stă la dispoziţie de luni până vineri între orele 9:00 și 15:00 pentru a vă acorda informaţii privind modalităţile de accesare a Strategiei de Dezvoltare Locală, dar și pentru a primi propunerile sau sesizările dumneavoastră privind derularea proiectelor depuse prin intermediul SDL.

Ne puteți contacta direct la punctul de lucru GAL PRIETENIA MUREȘ-HARGHITA din localitatea Gurghiu, Str. Tudor Vladimirescu nr. 5, telefonic la nr. 0265.536.015 sau pe email la adresa: gal.mures.harghita@gmail.com.

Urmăriți noutățile noastre pe pagina de internet a GAL PRIETENIA MUREȘ-HARGHITA [www.galprietenia.ro](http://www.tarnava-mare.ro)

Personalul GAL PRIETENIA MUREȘ-HARGHITA vă poate acorda, pe loc sau în termenul legal (maxim 30 de zile), orice informaţie necesară în demersul dumneavoastră pentru accesarea fondurilor europene prin intermediul SDL. Angajații GAL PRIETENIA MUREȘ-HARGHITA nu au voie să vă acorde consultanţă privind realizarea proiectului prin intermediul Strategiei de Dezvoltare Locală.

Finanțarea în cadrul măsurilor din PNDR 2014-2020, inclusiv în cazul Sub-măsurii 19.2 prin care se implementează strategiile de dezvoltare locală ale GAL-urilor, este restricționată pentru următoarele categorii de beneficiari:

* Solicitanții/beneficiarii înregistrați în Registrul debitorilor AFIR, atât pentru Programul SAPARD, cât și pentru FEADR, până la achitarea integrală a datoriei față de AFIR, inclusiv a dobânzilor și majorărilor de întârziere;
* Solicitanții/beneficiarii care au contracte de finanțare încetate din proprie inițiativă, pentru 1 an de la data rezilierii, iar solicitanții/beneficiarii care au contracte de finanțare încetate pentru nerespectarea obligațiilor contractuale din inițiativa AFIR pentru 2 ani de la data rezilierii;
* Beneficiarii Programului SAPARD sau ai cofinanțării FEADR, care se află în situații litigioase cu AFIR, până la pronunțarea definitivă și irevocabilă a instanței de judecată în litigiul dedus judecății;
* Solicitanții/beneficiarii care depun mai multe proiecte în aceeași sesiune și/sau sesiuni diferite în cadrul aceleași măsuri care formează împreună un flux de producție (flux tehnologic).

Un solicitant/beneficiar, după caz, poate obţine finanţare nerambursabilă din FEADR şi de la bugetul de stat pentru mai multe proiecte de investiţii depuse pentru măsuri/sub‐măsuri din cadrul PNDR 2014‐2020, cu îndeplinirea cumulativă a următoarelor condiţii:

a) respectarea condiţiilor de eligibilitate ale acestuia şi a regulilor ajutoarelor de stat, respectiv a celor de minimis, după caz;

b) nu sunt create condiţiile pentru a obţine în mod necuvenit un avantaj, în sensul prevederilor art. 60 din Regulamentul (UE) nr. 1.306/2013 al Parlamentului European şi al Consiliului din 17 decembrie 2013 privind finanţarea, gestionarea şi monitorizarea politicii agricole comune şi de abrogare a Regulamentelor (CEE) nr. 352/78, (CE) nr. 165/94, (CE) nr. 2.799/98, (CE) nr. 814/2000, (CE) nr. 1.290/2005 şi (CE) nr. 485/2008 al Consiliului, în orice etapă de derulare a proiectului;

c) prezentarea dovezii cofinanţării private a investiţiei, prin extras de cont şi/sau contract de credit acordat în vederea implementării proiectului, prin deschiderea unui cont special al proiectului în care se virează/depune minimum 50% din suma reprezentând cofinanţarea privată, disponibilul din acest cont fiind destinat plăţilor efectuate de solicitant în vederea implementării proiectului. Cheltuielile vor fi verificate la depunerea primei cereri de plată. La depunerea următoarelor cereri de plată, condiţia prezentării extrasului de cont, în vederea verificării operaţiunilor întreprinse, nu se mai aplică.

# **16. DICȚIONAR DE TERMENI**

* **Abordare „bottom up” (de jos în sus)** - Participarea activă a populației locale în procesul de planificare, luare a deciziilor și implementare a strategiilor de dezvoltare a zonei;
* **Beneficiar** – organizație publică sau privată care preia responsabilitatea realizării unui proiect si care pentru care a fost emisă o Decizie de finanțare de către AFIR/care a încheiat un Contract de finanțare cu AFIR, pentru accesarea fondurilor europene prin FEADR;
* **Cerere de finanțare** - document depus de către un solicitant în vederea obținerii sprijinului financiar nerambursabil;
* **Cofinanțare publică** – reprezintă fondurile nerambursabile alocate proiectelor prin FEADR - aceasta este asigurata prin contribuția Uniunii Europene și a Guvernului României;
* **Contract/Decizie de Finanțare** – reprezintă documentul juridic încheiat în condiţiile legii între Agenţia pentru Finanţarea Investiţiilor Rurale, în calitate de Autoritate Contractantă şi beneficiar, prin care se stabilesc obiectul, drepturile şi obligaţiile părţilor, durata de valabilitate, valoarea, plata, precum şi alte dispoziţii şi condiţii specifice, prin care se acordă asistenţă financiară nerambursabilă din FEADR şi de la bugetul de stat, în scopul atingerii obiectivelor măsurilor cuprinse în PNDR 2014-2020;
* **Eligibilitate** – suma criteriilor pe care un solicitant trebuie să le îndeplinească în vederea obținerii finanțării prin Măsurile/Sub-măsurile din FEADR;
* **Eșantion** – stabilirea unui segment de subiecți/beneficiari, în urma unor criterii prestabilite cu un scop bine definit;
* **Fișa măsurii/sub-măsurii** – reprezintă documentul care descrie motivația sprijinului financiar nerambursabil oferit, obiectivele măsurii, aria de aplicare și acțiunile prevăzute, tipul de investiții/servicii, menționează categoriile de beneficiari și tipul sprijinului;
* **Fonduri nerambursabile** – reprezintă fondurile acordate unei persoane fizice sau juridice în baza unor criterii de eligibilitate pentru realizarea de investiții/servicii încadrate în aria de finanțare a Măsurii și care nu trebuie returnate – singurele excepții sunt nerespectarea condițiilor contractuale și nerealizarea investiției/serviciului conform proiectului aprobat de AFIR;
* **Grup de Acțiune Locală (GAL)** – reprezintă un parteneriat local, alcătuit din reprezentanţi ai instituţiilor şi autorităţilor publice locale, ai sectorului privat şi ai societăţii civile, constituit potrivit prevederilor Ordonanţei Guvernului nr. [26/2000](file:///C%3A%5CUsers%5Clmoldoveanu%5Csintact%203.0%5Ccache%5CLegislatie%5Ctemp133170%5C00032916.htm) cu privire la asociaţii şi fundaţii, cu modificările şi completările ulterioare;
* **LEADER** – Măsură din cadrul PNDR ce are ca obiectiv dezvoltarea comunităților rurale ca urmare a implementării strategiilor elaborate de către GAL. Provine din limba franceză „Liaisons Entre Actions de Developpement de l’Economie Rurale” – „Legături între Acțiuni pentru Dezvoltarea Economiei Rurale”;
* **Măsură** – definește aria de finanțare prin care se poate realiza cofinanțarea proiectelor (reprezintă o sumă de activități cofinanțate prin fonduri nerambursabile);
* **Pistă de audit** – formular care oferă posibilitatea unei persoane să urmărească o etapă procedurală din momentul inițierii până în momentul în care se raportează rezultatele finale – reprezintă trasabilitatea operațiunilor;
* **Potențial beneficiar (solicitant)** – reprezintă o persoană juridică/persoană fizică autorizată care este eligibilă (care îndeplinește toate condițiile impuse) pentru accesarea fondurilor europene, dar care nu a încheiat încă un Contract de finanțare/Decizie de finanțare cu AFIR;
* **Reprezentant legal** – reprezentant al beneficiarului, conform actelor constitutive ale entității juridice, care semnează Contractul/Decizia de finanțare (în cazul în care proiectul este selectat);
* **Strategie de Dezvoltare Locală** - Document ce trebuie transmis de potențialele GAL-uri către Autoritatea de Management și care va sta la baza selecției acestora. Prin acest document se stabilesc activitățile și resursele necesare pentru dezvoltarea comunităților rurale și măsurile specifice zonei LEADER;
* **Zi** – zi lucrătoare.
1. *Cererea de finanțare utilizată pentru depunerea proiectului va fi stabilită de GAL, în funcție de obiectivele măsurii din SDL, în conformitate cu Anexa 1 – ,,Corelarea tipurilor de acțiuni eligibile în cadrul Sub-măsurii 19.2 cu modelul cadru de cerere de finanțare specifică măsurilor clasice finanțate prin PNDR 2014-2020 în funcție de obiectivul proiectului și tipul de beneficiar” – pagina 4 din Ghidul de implementare al SubMăsurii 19.2*  [↑](#footnote-ref-2)
2. *În categoria SRL-uri este inclusă și microîntreprinderea înfiinţată de întreprinzătorul debutant ("****societate cu răspundere limitată - debutant" sau "S.R.L. - D."****). Conform OUG 6/2011 prin Programul pentru stimularea înfiinţării şi dezvoltării microîntreprinderilor de către întreprinzătorii tineri, gestionat de A.I.P.P.I.M.M, se acordă facilităţi pentru microîntreprinderile nou-înfiinţate, conduse de întreprinzători tineri, care desfăşoară pentru prima dată activitate economică, prin intermediul unei societăţi cu răspundere limitată, în condiţiile Legii nr. 31/1990 privind societăţile comerciale, republicată, cu modificările şi completările ulterioare.*

 *Acordarea sprijinului nerambursabil prin sM 6.4 pentru această categorie de solicitanţi se va face cu respectarea criteriilor privind încadrarea în ajutorul de minimis prevăzute în Regulamentul (UE) nr. 1407/2013 precum şi în legislaţia naţională în vigoare, respectiv încadrarea în plafonul maxim 200.000 Euro pe care o întreprindere unică îi poate primi pe o perioadă de 3 ani.* [↑](#footnote-ref-3)
3. A se vedea: art. 6 alin. (3) din legea 346/2004: În cazul unei întreprinderi nou-înfiinţate, ale cărei situaţii financiare nu au fost aprobate, în condiţiile legii, datele cu privire la numărul mediu anual de salariaţi, cifra de afaceri anuală netă şi activele totale se determină în cursul exerciţiului financiar şi se declară pe propria răspundere de către reprezentantul/reprezentanţii întreprinderii în cauză [↑](#footnote-ref-4)